pythainlp/thai-wiki-dataset-v4 huggingface dataset:
ไฟนอลแฟนตาซี ไทป์-0

ไฟนอลแฟนตาซี ไทป์-0 หรือ ไฟนอลแฟนตาซี เรย์ชิกิ  เป็นเกมสมมติบทบาทกึ่งแอคชัน ในชุดเกม พัฒนาและจัดจำหน่ายโดยบริษัทสแควร์เอนิกซ์ลงบนเครื่องเล่นเกม เพลย์สเตชันพอร์เทเบิล วางจำหน่ายในญี่ปุ่นเมื่อวันที่ 27 ตุลาคม พ.ศ. 2554 และมีการประกาศพัฒนาเกมในเวอร์ชันความละเอียดสูง (เอชดี) สำหรับเพลย์สเตชัน 4 และเอกซ์บอกซ์ วัน ในอีกสามปีต่อมา โดยจะวางจำหน่ายในช่วงเดือนมีนาคม พ.ศ. 2558
เรื่องราวในไฟนอลแฟนตาซี ไทป์-0 เกิดในโลกออร์เรียนซ์ ซึ่งประกอบด้วยดินแดน 4 แห่ง ได้แก่ รัฐรูบรัม จักรวรรดิมิลิเทส สหพันธรัฐลอริแคน และราชอาณาจักรคองคอร์เดีย ดินแดนแต่ละแห่งครอบครองคริสตัลที่มีความสามารถแตกต่างกัน รูบรัมครอบครองคริสตัลสุซากุ ขุมพลังเวทมนตร์ มิลิเทสครอบครองคริสตัลเบียกโกะ แหล่งเสริมความแข็งแกร่งแก่อาวุธ ลอริแคนครอบครองคริสตัลเก็นบุที่มีพลังการปกป้อง และคองคอร์เดียครอบครองคริสตัลโซเรียว พลังแห่งมังกร โดยคริสตัลทั้งสี่ตั้งชื่อตามอสูรปกครองศักดิ์สิทธิ์ตามความเชื่อของชาวจีน
ทั้งสี่ดินแดนได้ปฏิบัติตามสนธิสัญญาสันติภาพที่ได้ทำไว้ร่วมกัน แต่จอมพลซิด อัลสไตน์ แห่งมิลิเทสได้กระทำการขัดต่อสนธิสัญญาดังกล่าวด้วยการส่งกองกำลังรุกรานอีกสามดินแดนเพื่อแย่งชิงพลังจากคริสตัล เขาสามารถยึดครองลอริแคนและคองคอร์เดียได้อย่างง่ายดาย แต่เมื่อมาถึงรูบรัมซิดกลับพบกับการตั้งกองกำลังเวทมนตร์อย่างแข็งแกร่ง ซิดจึงมุ่งโจมตี "เพริสทีเลียมสุซากุ" โรงเรียนเวทมนตร์ของรูบรัม นักเรียนชั้นเรียนที่ศูนย์ของโรงเรียนจึงต้องปกป้องสถาบันของพวกเขา 
ไฟนอลแฟนตาซี ไทป์-0 มีตัวละครที่สามารถบังคับตลอดเกมทั้งหมด 14 คน ทุกคนเป็นนักเรียนชั้นเรียนที่ศูนย์ (คลาสซีโร) ของเพริสทีเลียมสุซากุ ได้แก่ เอซผู้ใช้ไพ่ ดิวส์ผู้ใช้ฟลุต เตรผู้ใช้ธนู แกตร์ผู้ใช้ปืนเวทมนตร์ ซิงก์ผู้ใช้กระบอง ไซก์ผู้ใช้ง้าว เซเวนผู้ใช้แส้ เอทผู้ใช้สนับมือ ไนน์ผู้ใช้หอก แจ็คผู้ใช้ดาบคะตะนะ ควีนผู้ใช้ดาบ คิงผู้ใช้ปืน มาคิน่าผู้ใช้กระบี่ และเรมผู้ใช้กริช 
ระบบการเล่นของเกมจะใช้การรับภารกิจเป็นหลัก โดยการต่อสู้ในเกมได้พัฒนาแอกทีฟ ไทม์ แบทเทิล ที่ใช้ใน และ เดอะ เธิร์ด เบิร์ธเดย์ ให้มีความเร็วมากขึ้น การพัฒนาตัวละครนั้นจะใช้ระบบอัลโตคริสตาเรี่ยม เมื่อผู้เล่นกำจัดศัตรูจะได้พลังงานที่เรียกว่า "แฟนโตม่า" พลังนี้จะฟื้นฟูค่าพลังเวทย์ของผู้เล่นและนำมาพัฒนาความสามารถด้านเวทมนตร์ของผู้เล่น ส่วนแผนที่ของเกม นอกจากจะเป็นแผนที่กว้างและศัตรูเกิดแบบสุ่มเช่นเดียวกับไฟนอลแฟนตาซีภาค 1-9 แล้ว ผู้เล่นยังสามารถขี่ช็อคโคโบะ เข้าร่วมการรบย่อย และขับยานเหาะเพื่อต่อสู้กับยานของศัตรูหรือมังกรได้อีกด้วย
วอลเลย์บอลเวิลด์กรังด์ปรีซ์ 2011

วอลเลย์บอลเวิลด์กรังด์ปรีซ์ 2011  เป็นการจัดการแข่งขันวอลเลย์บอลหญิงจากการคัดเลือกจากทวีปต่างๆ ทั้งหมด 16 ประเทศ จัดขึ้นระหว่างวันที่ 5-28 สิงหาคม 2554 รอบชิงชนะเลิศ จะจัดขึ้นที่มาเก๊า อีสเอเชียนเกมส์โดม, เขตบริหารพิเศษมาเก๊า, สาธารณรัฐประชาชนจีน ซึ่งปีนี้นักกีฬาวอลเลย์บอลหญิงทีมชาติไทยได้ผ่านเข้ารอบสุดท้ายเป็นครั้งแรกในประวัติศาสตร์
หลังจบการแข่งขันครั้งนี้ ทีมชาติไทยจบที่อันดับ 6ได้คะแนนสะสมเพิ่ม 25 คะแนน อันดับโลกของทีมไทยจึงขยับจากอันดับ 14 ขึ้นไปเป็นอันดับที่ 10 ของโลก
การถ่ายทอดสด.
หลังจากที่ทีมวอลเลย์บอลสาวไทย ได้ผ่านเข้ารอบ 8 ทีมสุดท้ายของเวิลด์กรังปรีซ์ 2011 ได้มีการถ่ายทอดสดผ่านดาวเทียมดำเนินการถ่ายทอดโดยสถานีโทรทัศน์สีกองทัพบก ช่อง 7 ในทุกคู่การแข่งขันที่ไทยลงแข่ง 
สรุปการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ที่สุดของเวิลด์กรังปรีช์ 2011.
ที่สุดของเวิลด์กรังปรีช์ 2011 จากเว็บไซต์วอลเลย์บอลไทยแลนด์.คอม
เหตุการณ์ตลาดหลักทรัพย์วอลล์สตรีทตก ค.ศ. 1929

เหตุการณ์ตลาดหลักทรัพย์วอลล์สตรีทตก ค.ศ. 1929  เป็นเหตุการณ์ตลาดหลักทรัพย์ตกครั้งร้ายแรงที่สุดในประวัติศาสตร์สหรัฐอเมริกา นำไปสู่การพิจารณาขอบเขตและระยะเวลาของผลกระทบอย่างเต็มตัว เหตุการณ์ตลาดหลักทรัพย์ตกครั้งนี้ส่งสัญญาณถึงจุดเริ่มต้นของภาวะเศรษฐกิจตกต่ำครั้งใหญ่นาน 12 ปี ซึ่งมีผลกระทบต่อประเทศอุตสาหกรรมตะวันตกทั้งหมด และยังดำเนินต่อไปในสหรัฐอเมริกาจนกระทั่งการเริ่มต้นระดมของสหรัฐอเมริกาในสงครามโลกครั้งที่สอง ในปลาย ค.ศ. 1941
ลำดับเหตุการณ์.
คริสต์ทศวรรษ 1920 เป็นช่วงเวลาแห่งความมั่งคั่งและเกินพอดี ตลาดได้เติบโตต่อเนื่องหกปี โดยดัชนีอุตสาหกรรมดาวโจนส์มีมูลค่าเพิ่มขึ้นห้าเท่า จนระดับสูงสุด 381.17 จุด เมื่อวันที่ 3 กันยายน ค.ศ. 1929 ไม่นานก่อนเหตุการณ์ นักเศรษฐศาสตร์ เอียร์วิง ฟิชเชอร์ ป่าวประกาศซึ่งมีชื่อเสียงในเวลาต่อมาว่า "มูลค่าหลักทรัพย์ได้ถึงระดับที่ดูเหมือนว่าถึงระดับราบสูงอย่างถาวรแล้ว"
วันที่ 24 ตุลาคม หรือเรียกว่า วันพฤหัสบดีทมิฬ ตลาดเสียมูลค่าไป 11% เมื่อตลาดเปิดทำการ โดยมีการขายอย่างหนัก นายธนาคารวอลล์สตรีทชั้นนำหลายคนประชุมกันเพื่อหาทางแก้ไขความตื่นตระหนกและความโกลาหลบนชั้นซื้อขาย ด้วยทรัพยากรทางการเงินของนายธนาคารอยู่เบื้องหลังเขา ริชาร์ด วิทนี รองประธานตลาดหลักทรัพย์ จัดการประมูลซื้อหลักทรัพย์เหล็กกล้าสหรัฐอเมริกาบล็อกใหญ่ในราคาสูงกว่าตลาดปัจจุบัน ขณะที่เทรดเดอร์เฝ้ามอง วิตนีได้จัดการประมูลที่คล้ายกันกับหลักทรัพย์ "ชิพน้ำเงิน" (blue chip) อื่น ๆ ยุทธวิธีนี้คล้ายกับที่ใช้เพื่อยุติวิกฤตการเงิน ค.ศ. 1907 ซึ่งทำให้หยุดการปรับลดลง ดัชนีอุตสาหกรรมดาวโจนส์ฟื้นตัว ปิดโดยปรับลดลงเพียง 6.38 จุด วันหนึ่ง อย่างไรก็ดี ไม่เหมือนกับใน ค.ศ. 1907 มาตรการนี้เกิดผลเพียงชั่วคราวเท่านั้น
ในช่วงวันหยุดสุดสัปดาห์ เหตุการณ์นี้ได้รับรายงานในหนังสือพิมพ์ทั่วสหรัฐอเมริกา เมื่อถึงวันจันทร์ที่ 28 ตุลาคม หรือ "วันจันทร์ทมิฬ" มีนักลงทุนตัดสินใจออกจากตลาดเพิ่ม และการปรับลดลงดำเนินต่อไปโดยทำสถิติการลดลงในดาวโจนส์วันเดียว 38 จุด หรือ 13% วันรุ่งขึ้น "วันอังคารทมิฬ" ซึ่งตรงกับวันที่ 29 ตุลาคม ค.ศ. 1929 มีการซื้อขายหลักทรัพย์ประมาณ 16 ล้านหลักทรัพย์ และดาวโจนส์ลดลงอีก 30 จุด หรือ 12% มูลค่าของหุ้นที่ซื้อขายกันเมื่อวันที่ 29 ตุลาคมนั้นเป็นสถิติอยู่นานถึงเกือบ 40 ปี ตลาดเสียมูลค่า 30,000 ล้านดอลล่าร์สหรัฐในเวลาเพียงสองวัน
ตลาดยังคงปรับตัวลดลงจนถึงจุดต่ำสุดชั่วคราว (interim bottom) เมื่อวันที่ 13 พฤศจิกายน ค.ศ. 1929 โดยตลาดปิดที่ 198.60 จุด ตลาดฟื้นตัวเป็นเวลาหลายเดือนและแตะระดับปิดตัวสูงสุดครั้งที่สองที่ 294.07 จุด เมื่อวันที่ 17 เมษายน ค.ศ. 1930 ก่อนเริ่มลดลงอีกครั้งซึ่งกินเวลานานกว่าครั้งแรก จากเดือนเมษายน ค.ศ. 1931 ถึงเดือนกรกฎาคม ค.ศ. 1932 และตลาดดาวโจนส์ปิดที่ 41.22 จุด ซึ่งเป็นระดับต่ำสุดในคริสต์ศตวรรษที่ 20 และตลาดไม่กลับคืนสู่ระดับสูงสุดเมื่อเดือนกันยายน ค.ศ. 1929 จนถึงเดือนพฤศจิกายน ค.ศ. 1954
การลงประชามติแยกรัฐเกแบ็กเป็นเอกราช พ.ศ. 2538

การลงประชามติแยกรัฐเกแบ็กเป็นเอกราช พ.ศ. 2538 เป็นการลงประชามติครั้งที่สองซึ่งถามผู้มีสิทธิ์เลือกตั้งในรัฐเกแบ็ก ประเทศแคนาดา ว่ารัฐเกแบ็กควรแยกตัวจากแคนาดาและจัดเป็นรัฐอิสระหรือไม่ โดยคำถามว่า:
"คุณเห็นด้วยหรือไม่ที่เกแบ็กควรเป็นเอกราชหลังทำคำเสนออย่างเป็นทางการต่อแคนาดาสำหรับความร่วมมือทางเศรษฐกิจและการเมืองแบบใหม่ภายในขอบเขตของร่างกฎหมายซึ่งเกี่ยวข้องกับอนาคตของเกแบ็กและของความตกลงที่ลงนามเมื่อวันที่ 12 มิถุนายน พ.ศ. 2538"
การลงประชามติ พ.ศ. 2538 แตกต่างจากการลงประชามติแยกรัฐเกแบ็กเป็นเอกราชครั้งแรกเมื่อ พ.ศ. 2523 ตรงที่ คำถามเมื่อ พ.ศ. 2523 นั้นเสนอเพื่อเจรจา "เอกราช-ความสัมพันธ์" กับรัฐบาลแคนาดา ขณะที่คำถามเมื่อ พ.ศ. 2538 เสนอ "เอกราช" ตลอดจนข้อเสนอความร่วมมือแบบรับเลือกกับส่วนที่เหลือของแคนาดา
การลงประชามติมีขึ้นในวันที่ 30 ตุลาคม พ.ศ. 2538 ผลปรากฏว่า รัฐเกแบ็กยังคงเป็นส่วนหนึ่งของแคนาดาต่อไป ด้วยคะแนนเสียงเฉียดฉิว 50.58% ต่อ 49.42%
ผล.
ขณะมีการลงประชามติ สมเด็จพระราชินีกำลังประทับอยู่ที่จุดแวะเติมน้ำมันในลอสแอนเจลิสระหว่างทางไปยังการประชุมประมุขรัฐบาลเครือจักรภพ พ.ศ. 2538 ในออกแลนด์ ประเทศนิวซีแลนด์ พระองค์ทรงขอให้นักบินยังไม่นำเครื่องขึ้นจนกว่าจะทรงทราบผลการลงประชามติ
การแยกรัฐเกแบ็กเป็นเอกราชนั้นถูกปฏิเสธโดยผู้มีสิทธิ์เลือกตั้ง แต่มีช่องว่างน้อยกว่าใน พ.ศ. 2523 โดย 50.58% เลือก "ไม่" และ 49.42% เลือก "ใช่" สถิติ 94% ของผู้ลงทะเบียนในรัฐเกแบ็ก 5,087,009 คน ไปใช้สิทธิ์
ผลเลือก "ใช่" ส่วนใหญ่อยู่ในหน่วยเลือกตั้งสภานิติบัญญัติแห่งชาติ 81 หน่วยจาก 125 หน่วย แต่มีแนวโน้มเป็นหน่วยที่มีประชากรน้อย ยกเว้นพื้นที่ชนพื้นเมือง การเลือก "ไม่" ส่วนใหญ่กระจุกตัวอยู่ในหน่วยเลือกตั้งเขตเมือง
สนามเด็กเล่น

สนามเด็กเล่น  เป็นสถานที่ที่ออกแบบสำหรับเด็กสามารถเล่น ณ ที่แห่งนี้ได้โดยเฉพาะ โดยอาจจะเป็นในบ้านก็ได้ แต่โดยปกติแล้วมักจะอยู่ที่กลางแจ้ง (บางทีอาจจะเรียกว่า ที่เด็กเล่น ในบางภูมิภาค)
สนามเด็กเล่นสมัยใหม่มักมีอุปกรณ์สำหรับพักผ่อนหย่อนใจ เช่น กระดานหก, ม้าเวียน, ชิงช้า, สไลด์, จังเกิ้ลยิม, บาร์โหนเด็กเล่น, กระบะทราย, สปริงไรเดอร์, มังกี้บาร์, บันไดหนือศีรษะ, แหวนราวสำหรับออกกำลังกาย, ห้องเด็กเล่น และเขาวงกต เครื่องเล่นจำนวนมากช่วยให้เด็กพัฒนาการประสานงานทางกายภาพ, ความแข็งแรง และความยืดหยุ่น รวมทั้งให้การพักผ่อนหย่อนใจและความสนุกสนาน เช่นเดียวกับสนามเด็กเล่นสมัยใหม่ที่มีโครงสร้างการเล่นซึ่งเชื่อมโยงหลายอุปกรณ์ที่ต่างกัน
สนามเด็กเล่นมักจะมีสิ่งอำนวยสำหรับการเล่นกีฬาสำหรับผู้ใหญ่ เช่น สนามเบสบอล, เวทีเล่นสเก็ต, สนามบาสเก็ตบอล หรือลูกโยง
ทั้งนี้ อุปกรณ์สำหรับสนามเด็กเล่นสาธารณะ หมายถึงอุปกรณ์สำหรับใช้ในพื้นที่เล่นในสวนสาธารณะ, โรงเรียน, สถานดูแลเด็ก, สถาบันการศึกษา, ที่อยู่อาศัยหลายครอบครัว, ร้านอาหาร, รีสอร์ท และสถานพัฒนากิจกรรมนันทนาการ รวมถึงพื้นที่อื่นๆในการใช้พื้นที่สาธารณะ
โปรเกรสซีฟ

โปรเกรสซีฟ  คือความละเอียดของโทรทัศน์ชนิดหนึ่ง อักษรคือ "p" โปรเกรสซีฟจะเนียนกว่าอินเตอร์เลซ เพราะจะสแกนเส้นโทรทัศน์จากบนลงล่างรวดเดียวจบ คือ 1, 2, 3, 4 จนถึงเส้นสุดท้าย เช่น 1, 2, 3, 4, - 1080 เรียกว่า 1080p 1, 2, 3, 4, - 720 เรียกว่า 720p เป็นต้น ความละเอียดแบบโปรเกรสซีฟนี้มีในยูทูบด้วย สรุปก็คือ ภาพโปรเกรสซีฟดีกว่าภาพอินเตอร์เลซ
แครนเบอร์รี

แครนเบอร์รี  อยู่ในกลุ่มไม้พุ้มแคระไม่ผลัดใบหรือมีลำต้นเป็นเถายาว (trailing vine) ในจีนัสย่อย "Oxycoccus" ในจีนัส "Vaccinium" พบในพรุที่เป็นกรดตลอดบริเวณหนาวในซีกโลกเหนือ
ประวัติแครนเบอร์รี่
แครนเบอร์รี่มีต้นกำเนิดในทวีปอเมริกาเหนือและแคนาดา เป็นผลไม้ในตระกูลเบอร์รี่ที่มีอายุยืน นิยมปลูกมากในแถบอเมริกา ยุโรป รัสเซียและแคนาดา ในสมัยโบราณชาวอเมริกันนำผลไม้ชนิดนี้มาประกอบอาหารหลากหลายชนิดเพื่อรับประทาน โดยเฉพาะชาวอังกฤษที่อพยพมาพำนักอาศัยอยู่ในอเมริกาสมัยก่อน นิยมใช้แครนเบอร์รี่ในวันขอบคุณพระเจ้า ก่อนจะถูกส่งแพร่กระจายในยุโรปในปี ค.ศ. 1820 และกลายเป็นผลไม้ที่มีชื่อเสียงนับแต่นั้นเป็นต้นมา เพราะมีสรรพคุณที่ช่วยให้ร่างกายต่อสู้กับเชื้อโรคต่าง ๆ
แครนเบอร์รีจะให้สารอาหารดังนี้
การหายใจล้มเหลว

ภาวะการหายใจล้มเหลว  คือภาวะซึ่งระบบหายใจทำหน้าที่แลกเปลี่ยนก๊าซได้ไม่เพียงพอต่อความต้องการของร่างกาย ทำให้มีระดับออกซิเจนในเลือดแดงต่ำ (hypoxia) หรือมีคาร์บอนไดออกไซด์คั่งในเลือดมาก (hypercarbia) ค่าปกติของความดันออกซิเจนในเลือดแดง (PaO2) คือมากกว่า 80 มิลลิเมตรปรอท และความดันคาร์บอนไดออกไซด์ในเลือดแดง (PaCO2) น้อยกว่า 45 มิลลิเมตรปรอท ภาวะการหายใจล้มเหลวแบ่งออกเป็น 2 ชนิด ตามการไม่มีหรือมีภาวะคาร์บอนไดออกไซด์คั่งในเลือดตามลำดับ
อวัยวะล้มเหลว

อวัยวะทำงานผิดปกติ คือภาวะซึ่งอวัยวะหนึ่ง ๆ ทำหน้าที่ได้ไม่เหมือนกับที่ทำได้ตามปกติ ส่วนอวัยวะล้มเหลวคือภาวะซึ่งภาวะอวัยวะทำงานผิดปกติเป็นมากจนไม่สามารถรักษาภาวะธำรงดุลของร่างกายเอาไว้ได้โดยปราศจากการช่วยเหลือจากการรักษาภายนอก
ปอดช้ำ

ภาวะปอดช้ำ  เป็นภาวะซึ่งมีการฟกช้ำของปอด เกิดจากการบาดเจ็บต่อทรวงอกทำให้มีการบาดเจ็บต่อหลอดเลือดฝอยจนมีเลือดและสารน้ำคั่งในเนื้อเยื่อปอด สารน้ำส่วนเกินเหล่านี้จะรบกวนกระบวนการแลกเปลี่ยนก๊าซของปอด จนอาจทำให้ระดับออกซิเจนในเลือดน้อยกว่าที่ร่างกายต้องการ ภาวะนี้แตกต่างจากภาวะปอดฉีกขาดซึ่งเป็นการบาดเจ็บของปอดอีกแบบหนึ่ง ตรงที่ภาวะปอดช้ำจะไม่มีการฉีกขาดของเนื้อเยื่อปอด
ภาวะปอดช้ำส่วนใหญ่เกิดจากการกระแทกแต่ก็อาจเกิดจากสาเหตุอื่นๆ เช่น การบาดเจ็บจากระเบิด หรือคลื่นกระแทกที่เกิดจากการถูกทิ่มแทง ในช่วงสงครามโลกครั้งที่ 1 และ 2 ซึ่งมีการใช้ระเบิดในการรบอย่างแพร่หลายนั้นทำให้ภาวะปอดช้ำที่เกิดจากแรงระเบิดเป็นที่รู้จักมากขึ้น ในช่วงทศวรรษ 1960 ภาวะนี้เป็นที่รู้จักในคนทั่วไปมากขึ้นจากการเกิดอุบัติเหตุจราจร การใช้เข็มขัดนิรภัยและถุงลมนิรภัยช่วยลดโอกาสเกิดภาวะปอดช้ำในผู้โดยสารรถยนต์ได้
การวินิจฉัยภาวะนี้ทำได้โดยอาศัยประวัติการเกิดอุบัติเหตุ การตรวจร่างกาย และการถ่ายภาพรังสีทรวงอก อาการและอาการแสดงส่วนใหญ่เป็นผลโดยตรงจากการบาดเจ็บทางกาย เช่นอาการเจ็บหน้าอก และอาการไอเป็นเลือด รวมทั้งอาการที่เป็นผลจากการที่ร่างกายได้รับออกซิเจนไม่เพียงพอ เช่น ภาวะตัวเขียว การฟกช้ำที่เกิดขึ้นส่วนใหญ่หายได้เองด้วยการรักษาแบบประคับประคองซึ่งส่วนมากอาศัยการให้ออกซิเจนและการเฝ้าสังเกตอาการ อย่างไรก็ดีบางครั้งก็มีความจำเป็นต้องใช้การดูแลเป็นพิเศษแบบผู้ป่วยหนัก เช่น อาจต้องใช้การช่วยหายใจ บางครั้งอาจต้องให้สารน้ำทดแทน ซึ่งต้องทำโดยความระมัดระวังอย่างมากเนื่องจากการมีสารน้ำมากเกินสามารถทำให้ภาวะน้ำท่วมปอดนั้นแย่ลงได้ ซึ่งอาจเป็นอันตรายถึงขั้นเสียชีวิต
ความรุนแรงมีตั้งแต่เป็นไม่มากไปจนถึงขั้นเสียชีวิตได้ การฟกช้ำเล็กๆ อาจมีผลกระทบน้อยมากหรือแทบไม่มี อย่างไรก็ดีภาวะปอดช้ำเป็นภาวะการบาดเจ็บต่อทรวงอกที่อาจมีอันตรายถึงชีวิตที่พบบ่อยที่สุด พบเป็น 30-75% ของการบาดเจ็บต่อทรวงอกชนิดรุนแรงทั้งหมด ผู้ป่วยปอดช้ำมีอัตราการเสียชีวิตอยู่ที่ประมาณ 14-40% จึงเป็นส่วนสำคัญที่ช่วยบอกว่าผู้ป่วยจะเสียชีวิตหรือมีภาวะทุพพลภาพจากการบาดเจ็บนั้น ๆ หรือไม่ ผู้ป่วยปอดช้ำส่วนใหญ่มีการบาดเจ็บของระบบอื่นร่วมด้วย แม้ส่วนใหญ่การบาดเจ็บที่พบร่วมเหล่านี้จะเป็นสาเหตุของการเสียชีวิต แต่ก็เชื่อกันว่าภาวะปอดช้ำเป็นสาเหตุโดยตรงของการเสียชีวิตมากถึงประมาณ 1/4 - 1/2 ของทั้งหมด ผู้ป่วยที่เป็นเด็กมีโอกาสบาดเจ็บมากกว่าผู้ใหญ่เนื่องจากความยืดหยุ่นของกระดูกทำให้การบาดเจ็บต่อทรวงอกทั้งหมดถูกถ่ายทอดไปยังเนื้อปอดโดยไม่ถูกดูดซับไปที่ผนังทรวงอก ภาวะแทรกซ้อนของภาวะปอดช้ำได้แก่ปอดบวม และกลุ่มอาการหายใจล้มเหลวเฉียบพลัน ซึ่งอาจส่งผลต่อภาวะทุพพลภาพของระบบหายใจในระยะยาวได้
โรคระบบหายใจ

โรคระบบหายใจ หรือ โรคปอดคือภาวะพยาธิสภาพใดๆ ซึ่งเกิดกับอวัยวะและเนื้อเยื่อที่ทำหน้าที่ในการแลกเปลี่ยนก๊าซในสัตว์ชั้นสูง หมายรวมถึงภาวะซึ่งเกิดกับทางเดินหายใจส่วนบน หลอดลมใหญ่ หลอดลม หลอดลมฝอย ถุงลม เยื่อหุ้มปอด โพรงเยื่อหุ้มปอด และเส้นประสาทและกล้ามเนื้อที่ทำหน้าที่ในการหายใจ โรคระบบหายใจมีตั้งแต่เป็นน้อยหายได้เอง เช่น หวัด ไปจนถึงโรคซึ่งเป็นอันตรายถึงชีวิต เช่น ปอดบวมจากเชื้อแบคทีเรีย ลิ่มเลือดตันในปอด และมะเร็งปอด เป็นต้น
วิชาซึ่งว่าด้วยโรคระบบหายใจคือ วิทยาปอด (pulmonology) แพทย์ผู้เชี่ยวชาญโรคระบบหายใจเรียกว่า อายุรแพทย์โรคระบบหายใจ (pulmonologist, chest medicine specialist, respiratory medicine specialist, respirologist หรือ thoracic medicine specialist)
ตำหนิแต่กำเนิด

ตำหนิแต่กำเนิด  หรือปาน เป็นความผิดปกติซึ่งไม่ร้ายอย่างหนึ่งของผิวหนัง ปรากฏขึ้นตั้งแต่เกิดหรือไม่นานหลังเกิด (ส่วนใหญ่ปรากฏในเดือนแรก) อาจเกิดขึ้นที่ใดก็ได้บนผิวหนัง ตำหนิแต่กำเนิดนี้ส่วนใหญ่เกิดจากการเจริญมากผิดปกติของหลอดเลือด เมลาโนซัยต์ กล้ามเนื้อเรียบ ไขมัน ไฟโบรบลาสต์ หรือเคราติโนซัยต์
กี่เพ้า (ละครโทรทัศน์)

กี่เพ้า เป็นนวนิยายที่ประพันธ์โดย พงศกร (นายแพทย์พงศกร จินดาวัฒนะ) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท บรอดคาซท์ ไทย เทเลวิชั่น จำกัด บทโทรทัศน์โดย นันทวรรณ รุ่งวงศ์พาณิชย์-ตุณย์ กำกับการแสดงโดย โชติรัตน์ รักเริ่มวงษ์ และออกอากาศครั้งแรกในวันที่ 1 พฤศจิกายน พ.ศ. 2555 และนำมาออกอากาศอีกครั้ง ในรายการละครดังข้ามเวลา ทุกวันจันทร์ - ศุกร์ 8.30 น.
การแสดงของแอน ทองประสม ในละครเรื่องนี้ยังได้รับรางวัลดารานำหญิงยอดเยี่ยมจากท็อปอวอร์ด 2012 และละครยังมีการเสนอชื่อเข้าชิงรางวัลอีกมากมาย
เรตติ้ง.
ผลสำรวจจาก AC Nielsen
http://www.agbnielsen.com/whereweare/localnews.asp?id=0&country=Thailand&newstype=L&mode=search&year=2012&language=english[]
อเล็กซานเดอร์ รืยบัค

อเล็กซานเดอร์ อีการาวิช รืยบัค (เกิดวันที่ 13 พฤษภาคม ค.ศ. 1986) เป็นนักร้อง นักแต่งเพลง และนักแสดงชาวนอร์เวย์เชื้อสายเบลารุส โดยอาศัยอยู่ที่ออสโล ประเทศนอร์เวย์ เขามีบทบาทในวงการโทรทัศน์อย่างมากและได้ออกทัวร์คอนเสิร์ตในยุโรป โดยเฉพาะในภูมิภาคสแกนดิเนเวียและยุโรปตะวันออก ตลอดช่วงต้นทศวรรษ 2010 อเล็กซานเดอร์แสดงดนตรีในภาษาอังกฤษ ภาษารัสเซีย และภาษานอร์เวย์ และได้วางจำหน่ายอัลบั้มมาแล้วห้าอัลบั้ม
เขาวางจำหน่ายอัลบั้มแรกในปี 2009 ในชื่อ "แฟรีเทลส์" โดยอัลบั้มนี้ติดชาร์ต 20 อันดับแรกในเก้าประเทศในยุโรป รวมถึงอันดับสูงสุดในประเทศนอร์เวย์และรัสเซีย ต่อมาภายหลังจากออกอัลบั้ม "แฟรีเทลส์" และ "โนบาวน์ดารีส์" (ค.ศ. 2010) อเล็กซานเดอร์ก็ผันตัวมาเป็นศิลปินครอบครัว ที่เน้นดนตรีเด็กและดนตรีคลาสสิก และมักแสดงร่วมกับวงออร์เคสตราเยาวชน
อเล็กซานเดอร์เป็นตัวแทนของประเทศนอร์เวย์ในการประกวดเพลงยูโรวิชัน‎ปี 2009 ที่มอสโก ประเทศรัสเซีย ด้วยเพลง "แฟรีเทล" โดยเขาชนะเลิศการแข่งขันด้วยคะแนน 387 คะแนน นับเป็นผลงานที่ชนะการประกวดที่ได้รับคะแนนมากที่สุดด้วยระบบการให้คะแนน ณ เวลานั้น และเขายังนับเป็นศิลปินชายเดี่ยวที่มีอายุน้อยที่สุดที่ชนะการประกวดเพลงยูโรวิชัน ด้วยอายุเพียง 23 ปี และเป็นผู้ชนะคนแรกที่เกิดในเบลารุส
หลังจากนั้นเขาก็ได้มีส่วนร่วมในการประกวดเพลงยูโรวิชันอีกหลายครั้ง เช่นที่เขาได้กลับมาเป็นตัวแทนของประเทศนอร์เวย์อีกครั้งในการประกวดเพลงยูโรวิชันปี 2018 ด้วยเพลง "แดตส์ฮาวยูไรต์อะซอง" ซึ่งได้ชนะรอบรองชนะเลิศรอบที่ 2 และได้รัยอันดับที่ 15 ในรอบชิงชนะเลิศ เขายังได้ทำการแสดงเปิดรอบชิงชนะเลิศของการประกวดปี 2010 และในการแสดงชุดพิเศษของการประกวดปี 2012 และ 2016 อเล็กซานเดอร์เป็นผู้แสดงความคิดเห็นเกี่ยวกับการประกวดอยู่บ่อยครั้ง และยังทำงานเป็นนักข่าวในปี 2011 และเป็นกรรมการตัดสินการประกวดระดับประเทศของเบลเยียมในปี 2016 และ 2023 อีกด้วย
เครื่องกระตุกหัวใจไฟฟ้าชนิดอัตโนมัติ

เครื่องกระตุกหัวใจไฟฟ้าชนิดอัตโนมัติ  เป็นอุปกรณ์อิเล็กทรอนิกส์แบบพกพาชนิดหนึ่ง สามารถวินิจฉัยภาวะหัวใจเต้นผิดจังหวะที่เป็นอันตรายถึงชีวิตชนิดเวนทริคูลาร์ฟิบริลเลชัน (ภาวะหัวใจห้องล่างเต้นแผ่วระรัว) และเวนทริคูลาร์แทคีคาร์เดีย (ภาวะหัวใจห้องล่างเต้นเร็วผิดปกติ) ได้โดยอัตโนมัติ และสามารถให้การรักษาด้วยการช็อกไฟฟ้ากระตุกหัวใจได้โดยใช้กระแสไฟฟ้าหยุดรูปแบบการเต้นของหัวใจที่ผิดจังหวะ เพื่อเปิดโอกาสให้หัวใจกลับมาเต้นใหม่ในจังหวะที่ถูกต้อง
เครื่อง AED ถูกออกแบบมาให้ใช้ได้โดยคนทั่วไป โดยจะให้คำแนะนำผ่านเสียงพูดและภาพประกอบบนจอ โดยถูกรวมอยู่ในการเรียนการสอนการปฐมพยาบาล การอบรมผู้ปฏิบัติการแพทย์ฉุกเฉิน (first responder) และการช่วยกู้ชีพ (CPR) ทุกระดับขั้น รวมถึงขั้นพื้นฐาน (basic life support)
การใช้.
1.ติดแผ่น AED ให้แนบสนิทกับหน้าอกของผู้ป่วย กรณีที่ผู้ป่วยสวมเสื้อ หากจำเป็นสามารถใช้กรรไกรตัดเสื้อผู้ป่วยออกได้
2.การติดแผ่น AED ต้องแน่ใจว่าติดแนบสนิทกับหน้าอกของผู้ป่วย และหน้าอกของผู้ป่วยต้องแห้งสนิทดี ไม่เปียกน้ำ ไม่เปียกเหงื่อ หากเปียกต้องใช้ผ้าขนหนูเช็ดให้แห้ง
3.การติดแผ่น AED เริ่มต้นด้วยการลอกแผ่นพลาสติกด้านหลังออก จากนั้นติดแผ่น AED ตามรูปที่แสดง เครื่องบางรุ่นจะมีรูปแสดงการติดแผ่น AED ที่ถูกต้องบนตัวแผ่นนำไฟฟ้าหรือตัวเครื่อง
4.ติดแผ่น เครื่องกระตุกหัวใจไฟฟ้า (AED) ลอกแผ่นพลาสติกด้านหลังออก ก่อนนำไปติดให้แนบสนิทกับผู้ป่วยด้วยความรวดเร็ว แผ่นหนึ่งติดไว้ใต้กระดูกไหปลาร้า และอีกแผ่นติดใต้ราวนมซ้ายด้านข้างลำตัว
ภาวะที่รักษาได้.
เครื่อง AED ใช้รักษาภาวะหัวใจหยุดที่มีสาเหตุมาจากหัวใจเต้นผิดจังหวะ ส่วนใหญ่เครื่องจะสามารถรักษาหัวใจเต้นผิดจังหวะได้ 2 ชนิดหลักๆ คือ
1. เวนทริคูลาร์ แทคีคาร์เดีย (หัวใจห้องล่างเต้นเร็ว) ชนิดคลำชีพจรไม่ได้ (VT หรือ V-Tach)
2. เวนทริคูลาร์ ฟิบริลเลชัน (หัวใจห้องล่างเต้นแผ่วระรัว) (VF หรือ V-Fib)
ทั้งสองภาวะนี้เป็นภาวะซึ่งหัวใจยังเต้นอยู่ แต่เต้นในจังหวะที่ผิดปกติจนเป็นอันตรายต่อชีวิต ใน VT เป็นภาวะที่หัวใจเต้นเร็วมากเกินไปจนไม่สามารถสูบฉีดเลือดไปเลี้ยงร่างกายได้มากพอ เมื่อเป็นมากถึงระดับหนึ่งจะกลายเป็น VF ซึ่งกระแสไฟฟ้าในหัวใจที่คอยกระตุ้นให้กล้ามเนื้อหัวใจทำงานนั้นเกิดความปั่นป่วนอย่างมากจนกล้ามเนื้อหัวใจเต้นไม่ประสานกัน ไม่เกิดเป็นกลไกสูบฉีดเลือด หากยังเป็นต่อไปกระแสไฟฟ้าหัวใจจะปั่นป่วนมากขึ้น จนหัวใจหยุดเต้น
เครื่อง AED ทำงานเช่นเดียวกับเครื่องกระตุกหัวใจธรรมดาอื่น ๆ คือไม่ได้ถูกออกแบบมาให้ช็อคหัวใจที่หยุดเต้นแบบไม่มีคลื่นไฟฟ้า (เส้นคลื่นไฟฟ้าหัวใจแบนราบ) ซึ่งไม่เกิดประโยชน์ใด ๆ ผู้ป่วยที่หัวใจหยุดเต้นโดยสิ้นเชิงจะมีโอกาสรอดชีวิตได้ด้วยการนวดหัวใจและการใช้ยากระตุ้นหัวใจเท่านั้น หลังจากนั้นเมื่อเกิดเป็นคลื่นหัวใจชนิดที่สามารถช็อคไฟฟ้าได้แล้วจึงจะมีบทบาทของการช็อคหัวใจ
ซาทูร่า เกมทะลุมิติจักรวาล

ซาทูร่า เกมทะลุมิติจักรวาล  เป็นภาพยนตร์อเมริกัน ที่ออกฉายวันที่ 11 พฤศจิกายน ค.ศ. 2005 เป็นภาพยนตร์แนวผจญภัย, แอคชั่น, แฟนตาซี
เนื้อเรื่องย่อ.
10 ปี ที่แล้วเกมกระดาน จูแมนจี้ เกมดูดโลกมหัศจรรย์ เคยทำให้ผู้ชมทั้งโลกต้องหยุดหายใจ ครั้งนี้มันถูกค้นพบอีกครั้ง! การผจญภัยฝ่าด่านหฤโหดของเกมกระดาน ได้ถูกเปิดขึ้นอีกครั้ง เมื่อ 2 พี่น้อง แดนนี่ (จานาห์ โบโบ) และ วอลเตอร์ (จอช ฮัทเชอร์สัน) ถูกทิ้งให้อยู่ในความดูแลของ ลิซ่า (คริสเต็น สจ๊วต) พี่สาวจอมซ่า แดนนี่ได้ค้นพบเกมส์กระดานแก่าแก่ ซาทูร่า โดยบังเอิญ เขาจึงชวนวอลเตอร์ให้มาเล่นเกมนี้ด้วย โดยสองพี่น้องหารู้ไม่ว่า ตนเองกำลังก้าวเข้าสู่ โลกนอกจักรวาลที่มืดมิด และเต็มไปด้วยสัตว์ร้าย ทุกๆ หมากที่เดิน ตั้งแต่ตาแรกที่เริ่มเล่น พวกเขาต้อง เผชิญหน้ากับอุปสรรคแต่ละด่านที่สุดหฤโหด สิ่งเดียวที่ต้องทำคือ 1.ยอมตาย 2.เอาชีวิตรอดจนกว่าจะจบเกม หรือ 3. ยอมติดอยู่ในเกม ซาทูร่า ตลอดกาล!
เมย์ ยัง

จอห์นนี เมย์ ยัง (Johnnie Mae Young; 12 มีนาคม ค.ศ. 1923 - 14 มกราคม ค.ศ. 2014) เป็นอดีตนักมวยปล้ำอาชีพชาวอเมริกันของWWF และได้เข้าสู่หอเกียรติยศดับเบิลยูดับเบิลยูอีประจำปี 2008
หมายเหตุ.
<templatestyles src="Reflist/styles.css" />
จูชิง ไลเกอร์

เคอิจิ ยามาดะ  หรือที่รู้จักกันดีว่า จูชิง ไลเกอร์  หรือ จูชิง "ทันเดอร์" ไลเกอร์  เกิดวันที่ 10 พฤศจิกายน ค.ศ. 1964 เป็นนักมวยปล้ำอาชีพสวมหน้ากากชาวญี่ปุ่น เคยไปปล้ำที่สหรัฐอเมริกาอยู่หลายสมาคม ทั้ง TNA ,ROH, WCW และ นิวเจแปนโปรเรสต์ลิง เป็นต้น
หมายเหตุ.
<templatestyles src="Reflist/styles.css" />
ดีน มาเลนโก

ดีน ไซมอน (Dean Simon) หรือเป็นที่รู้จักกันอย่างดีในชื่อ ดีน มาเลนโก (Dean Malenko) เกิด 4 สิงหาคม ค.ศ. 1960 อดีตนักมวยปล้ำอาชีพและโปรดิวเซอร์ชาวอเมริกันที่ทำงานกับ WCW, ECW, NJPW, WWE และ AEW เป็นผู้ที่มีฉายาเจ้าของท่าล็อก 1,000 ท่า และเป็นสมาชิกของกลุ่มโฟร์ฮอร์สเมน
รอยัลรัมเบิล (2012)

รอยัลรัมเบิล (2012) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2012 ซึ่งจะจัดเป็นปีที่ 25 แล้ว สถานที่จัดคือ สก๊อตเทรด เซ็นเตอร์ ใน เซนต์หลุยส์, รัฐมิสซูรี สหรัฐอเมริกา โดยจะจัดในวันที่ 29 มกราคม พ.ศ. 2555 ซึ่งจัดหลังจาก โดยจะมีแมตช์การปล้ำรอยัลรัมเบิล
สำหรับประเทศไทย ศึกรอยัลรัมเบิลมีออกอากาศทางทรูวิชั่นส์ ช่องทรูสปอร์ต ในวันอาทิตย์ที่ 12 กุมภาพันธ์ 2012 ซึ่งช้ากว่าสหรัฐอเมริกาถึง 2 สัปดาห์
เบื้องหลัง.
ในรอว์ 12 ธันวาคม ระหว่างแมตช์ จอห์น ซีนา กับ มาร์ก เฮนรี เคนได้กลับมาจากอาการบาดเจ็บโดยใส่หน้ากากอีกครั้ง และได้มาเล่นงานซีนาด้วยท่าโชคสแลมอย่างไม่มีเหตุผล ต่อมาในรอว์ 2 มกราคม จอห์น ซีนา ได้จับคู่กับ บิ๊กโชว์ และแซค ไรเดอร์ เจอกับ เคน, มาร์ก เฮนรี และแจ็ก สแวกเกอร์ ในแมตช์การปล้ำแทคทีม 6 คน แต่ว่าเคนไม่ออกมา เลยให้เป็นการปล้ำ 3 รุม 2 สุดท้ายซีนา, บิ๊กโชว์ และไรเดอร์เอาชนะไปได้ แต่ว่าหลังจากจบแมตช์ เพลงเปิดตัวของเคนดังขึ้น ซีนาเลยลงจากเวทีเดินตรงไปที่ทางเดินเปิดตัวเพื่อจะเคลียร์กับเคน แต่ว่าเคนโผล่มาจากใต้เวทีแล้วกระทืบไรเดอร์บนเวที จากนั้นเคนก็ลากขาไรเดอร์กลับหลุมบนเวที แต่ซีนาก็มาช่วยได้สำเร็จแล้วพยายามคลานนี้ห่างออกมา ทันทีทันใดนั้นหลุมก็ระเบิดและมีเพลิงโหมออกมาจากปากหลุมทันที
ใน บิ๊กโชว์ได้คว้าแชมป์โลกเฮฟวี่เวทโดยชนะมาร์ก เฮนรี แต่หลังแมตช์เฮนรีมาลอบทำร้ายบิ๊กโชว์ โดยเอาเก้าอี้มาฟาดจากด้านหลัง และ DDT อัดใส่เก้าอี้ จนหมดสภาพ หลังจากนั้น แดเนียล ไบรอันวิ่งออกมาพร้อมกับกรรมการขอใช้สิทธิ์มันนีอินเดอะแบงก์ โดยบิ๊กโชว์อยู่ในสภาพที่ไม่พร้อมปล้ำ ทำให้ไบรอันคว้าแชมป์ไปในที่สุด ต่อมาในสแมคดาวน์ 6 มกราคม บิ๊กโชว์ได้ขแชิงแชมป์กับไบรอัน ปรากฏว่า บิ๊กโชว์จะใช้ท่าน็อกเอาต์พันซ์ แต่ไบรอันหนีลงมานอกเวที แล้วไปหาเรื่องเฮนรี จนทำให้เฮนรีผลักใส่ไบรอันล้มลงไป เลยทำให้บิ๊กโชว์ถูกปรับแพ้ฟาล์ว และไบรอันป้องกันแชมป์ไว้ได้ ต่อมา ในศึก สแมคดาวน์ (6 มกราคม 2012) บิ๊กโชว์ได้ขอรีแมตช์ชิงแชมป์กับไบรอันอีกครั้งโดยเป็นแบบไม่มีกฎกติกา และมีเอเจมายืนอยู่ข้างเวที ปรากฏว่าบิ๊กโชว์เผลอวิ่งไปชนเอเจล้มลงไป ขณะที่วิ่งไล่ตามไบรอัน ทำให้ไบรอันต้องมาดูอาการ โดยแมตช์จบด้วยการไม่มีคำตัดสิน
ผล.
แมตช์การปล้ำรอยัลรัมเบิล.
<templatestyles src="Reflist/styles.css" />
หลักการเพิ่มเข้าและตัดออก

ใน คณิตศาสตร์เชิงการจัด หลักการเพิ่มเข้าและตัดออก  เป็นสมการ แสดงความสัมพันธ์ ของจำนวนสมาชิกของเซตจำกัดสองเซต ที่นำมายูเนียนกัน โดยหากกำหนด "A" และ "B" เป็นเซตจำกัดแล้ว
<math>|A \cup B| = |A| + |B| - |A \cap B| \,</math>
ความหมายของสมการนี้ คือ จำนวนสมาชิกของเซตจำกัดสองเซตที่นำมายูเนียนกัน มีค่าเท่ากับผลบวกของจำนวนสมาชิกของเซตทั้งสอง ลบกับจำนวนสมาชิกของอินเตอร์เซกชันของเซตทั้งสอง ในทำนองเดียวกัน สำหรับสามเซต "A", "B" และ "C"
<math>|A \cup B \cup C| = |A| + |B| + |C| - |A \cap B| - |A \cap C| - |B \cap C| + |A \cap B \cap C| \,</math>
สมการนี้สามารถเห็นได้โดยการนับพื้นที่ส่วนต่าง ๆ ตามแผนภาพเวนน์-ออยเลอร์ด้านขวา
สำหรับกรณีทั่วไปของหลักการนี้ ให้ "A"1, ..., "An" เป็นเซตจำกัด แล้ว
<math>
\biggl|\bigcup_{i=1}^n A_i\biggr| & {} =\sum_{i=1}^n\left|A_i\right|
-\sum_{i,j\,:\,1 \le i < j \le n}\left|A_i\cap A_j\right| \\
& {}\qquad +\sum_{i,j,k\,:\,1 \le i < j < k \le n}\left|A_i\cap A_j\cap A_k\right|-\ \cdots\ + \left(-1\right)^{n-1} \left|A_1\cap\cdots\cap A_n\right|
\end{align}</math>
โดย |"A"| บอกถึงจำนวนสมาชิกของเซต "A" ชื่อหลักการนี้มีมาจากการที่เพิ่มจำนวนสมาชิกของเซตเข้าไปเกินและตัดส่วนที่เกินทิ้ง
สูตรนี้คิดค้นโดย แต่หนังสือบางเล่มมีการกล่าวถึง , เจมส์ โจเซฟ ซิลเวสเตอร์ (Joseph Sylvester) หรือ อ็องรี ปวงกาเร (Henri Poincaré) ในฐานะผู้ร่วมพัฒนาหลักการนี้ด้วย
สำหรับกรณีสามเซต "A", "B", "C" หลักการเพิ่มเข้าและตัดออกสามารถแสดงโดยแผนภาพเวนน์-ออยเลอร์ตามภาพด้านขวา
โรงเรียนประชานิเวศน์

โรงเรียนประชานิเวศน์ (ประถม) เป็นโรงเรียนที่เปิดสอนตั้งแต่ระดับ เตรียมประถม-ประถมศึกษาปีที่ 6 เป็นโรงเรียนสังกัดกรุงเทพมหานคร มีชื่อเสียงในด้านต่าง ๆ เช่น โครงการ SMART School, โครงการโรงเรียนส่งเสริมสุขภาพ เป็นต้น โดยมีนโยบายคือ "สร้างนักเรียนเป็นคนดี มีวินัย มั่นใจตนเอง เก่งวิชา ไม่สร้างปัญหาให้สังคม" ปัจจุบัน มีนักเรียน 1,900 คน และบุคลากรอีก 72 คน (2564)
ประวัติโรงเรียน.
ตามที่กรุงเทพมหานครได้โอนบรรดากิจการทรัพย์สินสิทธิและ ความรับผิดชอบของ สำนักงานปรับปรุงแหล่งเสื่อมโทรมให้แก่การเคหะแห่งชาติตามประกาศของ คณะปฏิวัติ ฉบับที่ 316 ลงวันที่ 13 ธันวาคม 2515 ตั้งแต่วันที่ 13 มีนาคม 2516 แล้วนั้นปรากฏว่า มีโฉนดที่ดิน "ประชานิเวศน์ 1" บางโฉนด ซึ่งรวมอยู่ในบรรดาโฉนดที่ดิน กรุงเทพมหานครได้มอบหมายให้ การเคหะแห่งชาติไปแล้วนั้นเป็นที่ดินที่กันไว้มิได้จำหน่ายเพราะมีโครงการที่จัดสร้าง บริการ สาธารณะต่าง ๆ เช่น สร้างเป็นย่านการค้า ที่ทำการไปรษณีย์ สวนสาธารณะ ตามที่ประกาศไว้ในระเบียบการจัดสรรที่ดิน ของเทศบาลกรุงเทพมหานครเดิมลงวันที่ 4 กรกฎาคม 2505 ซึ่งโฉนดที่ 62797 เลขที่ 1162 หน้า สำรวจ 7291 ระหว่าง 5-6 น.3 - 3 อ. เนื้อที่ 15 ไร่ 47 วา และที่ดินแปลงนี้ประมาณ 5 ไร่เศษได้ กำหนดให้ ฝ่ายการศึกษาและสวัสดิการสังคมกรุงเทพมหานคร สร้างโรงเรียนประถมศึกษาขึ้นซึ่งในทางกรุงเทพมหานครสร้างโรงเรียนประถมศึกษาขึ้น ซึ่งในทาง กรุงเทพมหานครได้ดำเนินการปลูกสร้างเป็นอาคารแบบ ร.ร.800 เป็นอาคาร 3 ชั้น 12 ห้องเรียนแล้ว เสร็จเมื่อเดือนกันยายนเปิดทำการสอนตั้งแต่ชั้น ป.1-ป.5 รวม 5 ห้องเรียน โดยมี นางเสาวนีย์ คันธาแก้ว เป็นผู้อำนวยการโรงเรียนคนแรก มีนักเรียน 50 คน ครู 5 คน
ปรีชา ทรัพย์โสภา

ปรีชา ทรัพย์โสภา เป็นผู้ประกาศข่าวทางวิทยุกระจายเสียงของกรมประชาสัมพันธ์ มีประสบการณ์ด้านวิทยุกระจายเสียงกว่า 30 ปี และมีน้ำเสียงเป็นเอกลักษณ์ จนได้รับรางวัลมากมาย
ประวัติ.
ปรีชาเข้ารับราชการสังกัดกรมประชาสัมพันธ์เมื่อปี 2510 ในตำแหน่งพนักงานกระจายเสียงจัตวา ทำหน้าที่ต่าง ๆ เช่น ผู้ประกาศข่าว งานถ่ายทอดเสียงพระราชพิธี รัฐพิธี งานพิธีการสำคัญ จัดรายการวิทยุ ต่อมาในปี 2519 ได้รับมอบหมายให้ทำหน้าที่คุยข่าวแบบชาวบ้านในตอนเช้าให้แก่สถานีวิทยุกระจายเสียงแห่งประเทศไทย แต่มีผู้เขียนและอ่านร่วมกันหลายคน ภายหลัง ปรีชาจึงได้รับมอบหมายให้จัดรายการโดยลำพัง
เขามีน้ำเสียงเป็นเอกลักษณ์ มีความสามารถพิเศษเลียนเสียงสัตว์และสิ่งของต่าง ๆ ต่อมา ได้จัดรายการ "ข่าวหกโมงเช้า" ทางวิทยุกระจายเสียงกรมประชาสัมพันธ์ นำเสนอข่าวหลายรูปแบบ เช่น การเมือง เศรษฐกิจ สังคม เริ่มแรกออกอากาศวันละ 5 นาที และค่อย ๆ เพิ่มเวลาเป็น 15 นาที จนถึง 45 นาที ตามลำดับ ภายหลังเปลี่ยนชื่อเป็น "ข่าวยามเช้า" โดยออกอากาศเวลา 05:45-06:30 นาฬิกาทุกวัน (ปัจจุบัน รายการ "ข่าวยามเช้า" ออกอากาศทุกวัน เวลา 06:10-06:55 น.)
ปรีชาทำงานอยู่กรมประชาสัมพันธ์จนเกษียณอายุราชการเมื่อปี 2536 ในตำแหน่งผู้ประกาศระดับ 7 งานกระจายเสียง ฝ่ายกระจายเสียงในประเทศ แต่แม้เกษียณแล้ว เขายังจัดรายการวิทยุต่อจนถึงวันที่ 14 มีนาคม 2539 เพราะเจ็บป่วยจนต้องเข้ารักษาที่โรงพยาบาล
ปรีชาเสียชิวิตอย่างสงบด้วยอาการไตวายในวันที่ 10 เมษายน 2539
เซอร์ไวเวอร์ วันเวิลด์

เซอร์ไวเวอร์ วันเวิลด์  เป็นฤดูกาลที่ 24 ของรายการเซอร์ไวเวอร์ การใช้สถานที่ถ่ายทำซ้ำแบบ 2 ฤดูกาลติดกันเริ่มอย่างเป็นทางการในฤดูกาลที่ 19-20 ที่ประเทศซามัวจากนั้นจึงเปลี่ยนสถานที่เป็นประเทศนิการากัวในฤดูกาลที่ 21-22 และสุดท้ายมาจบที่ประเทศซามัวอีกครั้งในฤดูกาลที่ 23-24 นี้ โดยคาดการณ์ว่าจะเป็นฤดูกาลสุดท้ายในการทำหน้าที่พิธีกรของเจฟฟ์ โพรส แต่ทางสถานีไม่ได้กล่าวว่าฤดูกาลนี้จะเป็นฤดูกาลสุดท้ายของรายการและเมื่อวันที่ 18 พฤศจิกายน 2554 ซีบีเอสได้ประกาศการทำฤดูกาลที่ 25 กับฤดูกาลที่ 26 สำหรับปี 2012-2013 ออกมาอย่างเป็นทางการแล้วและสัญญาการทำหน้าที่พิธีกรของเจฟฟ์ โพรส จะยังคงอยู่ไปถึงฤดูกาลที่ 26 ด้วยโดยยังคงไม่มีกำหนดการเปลี่ยนแปลงใดๆ
ข้อมูลบางส่วนถูกเปิดเผยมาล่วงหน้าว่าเผ่าทั้ง 2 เผ่านั้นชื่อ มาโนโน่ กับ ซาลานี่ จากการสัมภาษณ์พิธีกรได้ออกมากล่าวว่าในครั้งนี้จะเป็นครั้งแรกที่ สองเผ่าจะอาศัยอยู่บนหาดเดียวกันตั้งแต่เริ่มเกมส์ เพื่อให้ผู้เข้าแข่งขันสามารถแทรกซึมและล้วงลับข้อมูลของอีกฝ่ายในการเล่นเกมส์ได้อย่างซับซ้อนมากขึ้นและเป็นอีกครั้งหนึ่งที่เผ่าถูกแบ่งเป็นชายล้วนกับหญิงล้วนเหมือนในฤดูกาลที่ 6 และ 9 ข้อหักมุมใหม่เพิ่มเข้ามา 2 ข้อในซีซั่นนี้ คือ ผู้เข้าแข่งขันจะแบ่งเป็น 2 เผ่าเหมือนเดิมแต่จะอาศัยอยู่ในแค้มป์เดียวกัน ไม่แยกเป็น 2 แค้มป์เหมือนซีซั่นก่อนๆ และแต่ละเผ่าจะมี Hidden Immunity Idol ให้เผ่าละ 1 ตัวแต่ Hidden Immunity Idol นี้ถ้าผู้ครอบครองหาได้อันที่เป็นของเผ่าตัวเองจะใช้มันกับตัวเองหรือกับเพื่อนร่วมเผ่าได้ แต่ถ้าหาเจออันที่เป็นของอีกเผ่าหนึ่ง คนๆ นั้นต้องยกเครื่องรางให้สมาชิกอีกเผ่าหนึ่งใช้แทนเท่านั้นและในซีซั่นนี้จะไม่มี Redemption Island กลับมาใช้ ผู้ซึ่งถูกโหวตออกจะไม่มีโอกาสใดๆ กลับมาอีกและออกจากเกมอย่างถาวรแบบฤดูกาลอื่นๆ ปกติ โดยทางผู้ผลิตได้กล่าวว่า Redemption Island อาจจะกลับมาในฤดูถัดๆ ไปได้
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 16 กุมภาพันธ์ พ.ศ. 2555 เวลา 14:00 น. ตามเวลาประเทศไทย
 มาโนโน่ สีประจำเผ่า สีส้ม-ดำ มีสัญลักษณ์เป็น หมึก
 ซาลานี่ สีประจำเผ่า สีฟ้า-ขาว มีสัญลักษณ์เป็น เต่า
 ทิกิอาโน่ สีประจำเผ่า สีดำ-แดง มีสัญลักษณ์เป็น หน้าคนวงกลม
การแข่งขัน.
<br>
หมายเหตุ 1: เผ่ามาโนโน่ ชนะการแข่งไปโดยปริยายทั้งๆ ที่ยังแข่งไม่เสร็จ เนื่องจาก "คอร์ทนีย์" บาดเจ็บขณะแข่งขันและทำให้ไม่สามารถแข่งต่อจนจบได้เพราะการแข็งในครั้งนี้ ต้องมีสมาชิกในเผ่าทุกคนมารวมกันอยู่ที่เส้นชัย <br>
หมายเหตุ 2: เผ่ามาโนโน่ ชนะการแข่งสิทธิ์คุ้มกัน แต่ยกให้เผ่าซาลานี่ก่อนที่จะเดินทางไปยังสภาเผ่า ซึ่งเป็นครั้งแรกของประวัติศาสตร์รายการ ที่มีการยกเครื่องรางให้ในขณะที่ยังแยกเผ่าอยู่แบบนี้ <br>
หมายเหตุ 3: ทรอยแซน ใช้เครื่องรางภูมิคุ้มกันที่ซ่อนไว้ทำให้เสียงโหวตที่มีชื่อ ทรอยแซน จะไม่ถูกนับ<br>
การโหวต.
<br>
หมายเหตุ 3: ทรอยแซน ใช้เครื่องรางภูมิคุ้มกันที่ซ่อนไว้ทำให้เสียงโหวตที่มีชื่อ ทรอยแซน จะไม่ถูกนับ<br>
เจ้าราชวงศ์ (เลาแก้ว ณ เชียงใหม่)

เจ้าราชวงศ์ (น้อยลาวแก้ว ณ เชียงใหม่) เป็นราชบุตรองค์เดียวของเจ้าอินทวโรรสสุริยวงษ์ เจ้าผู้ครองนครเชียงใหม่ องค์ที่ 8 แห่งราชวงศ์ทิพย์จักราธิวงศ์
พระประวัติ.
เจ้าน้อยเลาแก้ว (หรือ ลาวแก้ว) ณ เชียงใหม่ เกิดเมื่อปีฉลู จ.ศ. 1239 (พ.ศ.2420) (ราวปี พ.ศ. 2420) เป็นราชบุตรองค์เดียวในเจ้าอินทวโรรสสุริยวงษ์ ที่เกิดแต่เจ้าทิพเนตร ธิดาในเจ้าหนานมหาเทพ ณ เชียงใหม่ ราชบุตรองค์ที่ 7 แห่งพระเจ้ามโหตรประเทศ เจ้าผู้ครองนครเชียงใหม่ องค์ที่ 5
ครั้นเจ้าอินทวโรรสสุริยวงษ์ถึงแก่พิราลัยเมื่อวันที่ 5 มกราคม พ.ศ. 2452 แล้ว พระบาทสมเด็จพระมงกุฎเกล้าเจ้าอยู่หัวซึ่งทรงทราบความที่เจ้าดารารัศมี พระราชชายา ถวายบังคมลาไปประทับที่นครเชียงใหม่ก่อนแล้ว จึงมีพระราชดำรัสกับเจ้าดารารัศมี พระราชชายาให้เลือกผู้แทนเจ้าอินทวโรรสสุริยวงษ์ที่ว่า
<templatestyles src="แม่แบบ:คำพูด/style.css" />ในการเลือกเจ้านครเชียงใหม่แทนเจ้าอินทวโรรสสุริยวงษ์ตามกฎต้องให้ทายาทผู้สืบตระกูลรับตำแหน่งนี้ ซึ่งควรจะต้องได้แก่เจ้าราชบุตร (เลาแก้ว) ทายาทแต่ผู้เดียว แต่ในตำแหน่งนี้จะต้องเป็นพระอภิบาล พระราชยายาเจ้าดารารัศมี ในรัชกาลที่ 5 ด้วย ในขณะนี้เจ้าราชบุตรยังอายุน้อยอยู่ ฉะนั้นพระราชชายาเจ้าดารารัศมีจึงขอเลือกเจ้าอุปราชแก้ว รับหน้าที่นี้ก่อน...
เจ้าแก้วนวรัฐ จึงได้รับพระกรุณาโปรดเกล้าฯ แต่งตั้งเป็นเจ้าผู้ครองนครเชียงใหม่ ส่วนเจ้าราชบุตร (น้อยลาวแก้ว) ได้รับบรรดาศักดิ์เป็น"เจ้าราชวงศ์ จังหวัดเชียงใหม่" ตั้งแต่วันที่ 7 มีนาคม พ.ศ. 2466
เจ้าราชวงศ์ (เลาแก้ว ณ เชียงใหม่) ถึงแก่กรรมเมื่อในปี พ.ศ. 2487
โอรส-ธิดา.
เจ้าราชวงศ์ (เลาแก้ว ณ เชียงใหม่) มีโอรส 3 คน และธิดา 3 คน ได้แก่
การปฏิบัติภารกิจในฐานะเจ้านายฝ่ายเหนือ.
เจ้าน้อยเลาแก้ว เคยได้ปฏิบัติหน้าที่แสดงความจงรักภักดีต่อราชวงศ์จักรี โดยเดินทางไปพร้อมกับเจ้าอินทวโรรสสุริยวงศ์ เจ้าผู้ครองนครเชียงใหม่ พร้อมด้วยเจ้าน้อยสมพมิตร เจ้าน้อยเมืองชื่น และเจ้าน้อยวุฒิวงษ์ เข้าเฝ้าถวายเครื่องราชบรรณาการ เมื่อวันที่ 6 ตุลาคม พ.ศ. 2447 ตามราชประเพณีที่ประเทศราชต้องส่งต้นไม้เงินต้นไม้ทอง และเครื่องราชบรรณาการไปยังกรุงเทพฯ ทุก ๆ 3 ปี หรือทุกปี เพื่อแสดงความสวามิภักดิ์และการยอมเป็นเมืองขึ้น ซึ่งเป็นการถวายเครื่องราชบรรณาการตามโบราณราชประเพณีเป็นครั้งสุดท้าย
ต่อมา เมื่อวันที่ 7 มกราคม พ.ศ. 2447 (นับตามแบบปัจจุบันคือ พ.ศ. 2448) ได้รับพระราชทานสัญญาบัตร เป็น "เจ้าราชบุตร์เมืองนครเชียงใหม่"
เซือง เจือง เทียน ลี้

เซือง เจือง เทียน ลี้  เป็นผู้เข้าร่วมประกวดนางงาม ผู้ได้อันดับรองชนะเลิศการประกวดในรายการมิสยูนิเวิร์สเวียดนาม 2008 โดยเป็นตัวแทนเวียดนามในการประกวดมิสเวิลด์ 2008 ที่ประเทศแอฟริกาใต้
ประวัติ.
แม้ว่าเทียน ลี้จะได้อันดับรองชนะเลิศในรายการมิสยูนิเวิร์สเวียดนาม 2008 แต่เธอก็ได้รับรางวัลขวัญใจช่างภาพของรายการดังกล่าว
เทียน ลี้ได้รับเลือกให้เป็นตัวแทนจากประเทศเวียดนามในการเข้าประกวดมิสเวิลด์ 2008 หลังจากที่ผู้ชนะการประกวดมิสเวียดนามในปี ค.ศ. 2008 ที่มีชื่อว่าเจิ่นถิถวี่ซวุง ไม่ได้เป็นตัวแทนจากเวียดนามเข้าร่วมประกวดในระดับนานาชาติ เนื่องจากเธอยังไม่สำเร็จการศึกษาในระดับชั้นไฮสกูลและผู้ชนะรายการมิสยูนิเวิร์สเวียดนามอย่างเธอก็ได้เลือกที่จะเรียนต่อแทนการเข้าร่วมแข่งขัน
เทียน ลี้ได้รับการแจ้งในช่วงปลายเดือนพฤศจิกายนว่าเธอมีคุณสมบัติที่เหมาะสมสำหรับรายการมิสเวิลด์ 2008 และนั่นได้ส่งผลให้มีเวลาน้อยในการเตรียมตัว เธอไม่สามารถเข้าถึงรอบรองชนะเลิศ อย่างไรก็ตามเธอชนะรางวัลขวัญใจประชาชนในการประกวดมิสเวิลด์ 2008 ต่อมา เธอได้มาเป็นผู้อำนวยการสำหรับตัวแทนมิสยูนิเวิร์สเวียดนาม 2009 ให้กับ หวอหว่างเอี๋ยน ในการช่วยเหลือเตรียมความพร้อมสำหรับรายการมิสยูนิเวิร์ส
ในค.ศ. 2009 เธอได้รับเลือกเป็นทูตในรายการเอเชียนอินดอร์เกมส์ 2009 ซึ่งจัดขึ้นที่ประเทศเวียดนาม
นอกจากนี้ใน ค.ศ. 2009 เธอได้รับเลือกให้เข้าร่วมในภาพยนตร์ที่มีชื่อว่า "Trần Thủ Độ" อย่างไรก็ตามเธอได้ลาออกการร่วมงานในภายหลัง เพราะเธอไม่ต้องการทำลายภาพลักษณ์ของเธอ เนื่องจากมีบางฉากที่ไม่เหมาะสมสำหรับการแสดงของเธอในภาพยนตร์เรื่องนี้
ปัจจุบัน เธอกำลังศึกษาอยู่ที่มหาวิทยาลัยเซนต์แมร์รี สหรัฐอเมริกา
ราณี แคมเปน

ราณี แคมเปน (เกิด 24 ธันวาคม พ.ศ. 2532) ชื่อเล่น เบลล่า เป็นนักแสดงหญิงลูกครึ่งไทย-อังกฤษ สังกัดสถานีวิทยุโทรทัศน์ไทยทีวีสีช่อง 3 เธอได้รับการยอมรับจากการแสดงในละครโทรทัศน์เรื่อง "คุณชายพุฒิภัทร" (2556), "ปดิวรัดา" (2559), "บุพเพสันนิวาส" (2561), "กรงกรรม" (2562), "พรหมลิขิต" (2566) และภาพยนตร์ "บุพเพสันนิวาส 2" (2565), "ลุ้นรักป่วน ก๊วนแฟนเก่า" (2566)
ชีวิตช่วงแรก.
ราณี แคมเปน เกิดเมื่อวันที่ 24 ธันวาคม พ.ศ. 2532 ในกรุงเทพมหานคร เธอเป็นลูกครึ่งไทย-อังกฤษ เธอจบการศึกษาจากโรงเรียนอนุบาลชนานันท์ ชั้นประถมศึกษาที่โรงเรียนปราโมชวิทยารามอินทราและโรงเรียนประชานิเวศน์ จากนั้นเธอศึกษาต่อชั้นมัธยมศึกษาที่โรงเรียนสารวิทยา ระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ ภาควิชาวิทยุโทรทัศน์ ระดับปริญญาโทที่คณะวารสารศาสตร์และสื่อสารมวลชน มหาวิทยาลัยธรรมศาสตร์ สาขาวิชาการบริหารสื่อสารมวลชน ด้วยคะแนนเกรดเฉลี่ย 3.50 ก่อนที่เธอจะเข้าสู่วงการ เธอได้ทำงานพาร์ทไทม์เป็นพนักงานร้านไอศกรีมสเวนเซ่นส์ ในห้างสรรพสินค้าแห่งหนึ่งมาก่อน เหตุผลเพราะเธอต้องการแบ่งเบาภาระคุณพ่อคุณแม่ เพราะช่วงนั้นเศรษฐกิจทางบ้านไม่ค่อยดี คุณแม่จากที่เป็นแม่บ้านก็ต้องออกไปทำงานข้างนอก ส่วนธุรกิจโรงเรียนสอนภาษาของคุณพ่อก็ซบเซา จากที่เคยมีทุกอย่าง ชีวิตก็เริ่มลำบาก ซึ่งการตัดสินใจทำงานพาร์ตไทม์ของเธอในครั้งนั้นทำให้รู้ซึ้งถึงคุณค่าของเงินมาก ๆ
ราณี เริ่มเข้าสู่วงการบันเทิงจากการแคสติ้งงานต่าง ๆ จนผลงานเข้าตาช่อง 3 และได้เซ็นสัญญาเป็นนักแสดงในสังกัด โดยเธอเล่นเป็นนางร้ายจากผลงานละครเรื่องแรก คือ รอยมาร ในบทบาทของ เมธาวี 
ภาพลักษณ์สาธารณะ.
เบลล่าได้รับ 13.4% และจัดอันดับให้เป็น "คนดังที่มีอิทธิพลที่สุดแห่งปี" โดยไทยรัฐ เธอปรากฏตัวใน "10 นักแสดงหญิงไทยยอดนิยม" เป็นประจำ เธอมีชื่อเสียงในอุตสาหกรรมเครื่องสำอางและแฟชั่น ในเดือนพฤษภาคม 2566 เธอมีผู้ติดตามใน อินสตาแกรม มากกว่า 8.8 ล้านคน เธอได้รับการยอมรับว่าเป็น "ราชินีแห่งโฆษณา" เนื่องจากมูลค่าแบรนด์ของเธอในอุตสาหกรรมโฆษณา เธอปรากฏตัวในนิตยสารชั้นนำเช่นและถูกขนานนามว่าเป็น "ราชินีแห่งการจัดอันดับ" ในฉบับของพวกเขาเนื่องจากบทบาทที่น่าประทับใจของเธอในภาพยนตร์ที่ประสบความสำเร็จ
เครื่องราชอิสริยาภรณ์.
ราณี แคมเปน ได้รับพระราชทานเครื่องราชอิสริยาภรณ์ในประเทศ ดังนี้
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ดิ อเวนเจอร์ส

ดิ อเวนเจอร์ส  เป็นภาพยนตร์อเมริกันแนวซุปเปอร์ฮีโร่ ที่ออกฉายในปี ค.ศ. 2012 สร้างโดยมาร์เวล สตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นการรวมตัวของเหล่าสุดยอดซูเปอร์ฮีโร่ครั้งแรกในประวัติศาสตร์ ที่ประกอบไปด้วยซุปเปอร์ฮีโร่จากมาร์เวลอย่าง ไอร่อนแมน,เดอะ ฮัลค์, ธอร์, กัปตันอเมริกา, ฮอว์คอาย และแบล็ควิโดว์
ภาพยนตร์ ดิ อเวนเจอร์ส เข้าฉายในประเทศไทยในวันที่ 1 พฤษภาคม ก่อนเข้าฉายในอเมริกาเหนือในอีกสามวันต่อมา โดยทำรายได้เปิดตัวในสุดสัปดาห์แรกที่เข้าฉายรวม 207.4 ล้านดอลลาร์สหรัฐ เป็นภาพยนตร์ที่ทำเงินเปิดตัวสูงสุดในอเมริกาเหนือ นำหน้า "แฮร์รี่ พอตเตอร์"
เนื้อเรื่องย่อ.
การรวมตัวของเหล่าสุดยอดซุปเปอร์ฮีโร่อย่าง ไอร่อน แมน, ดิ อินเครดิเบิ้ล ฮัลค์, ธอร์, กัปตัน อเมริกา, ฮอร์คอาย และ แบล็ควิโดว์ เมื่อศัตรูตัวร้ายที่ไม่คาดฝันได้เข้ามารุกรานและหมายจะครอบรองโลก นิค ฟิวรี่ ผู้อำนายการองค์กรป้องกันความสงบสุขระหว่างประเทศที่รู้จักในนามของหน่วย S.H.I.E.L.D. (ชีลด์) ต้องการสร้างทีมขึ้นมาเพื่อปกป้องโลกให้พ้นจากหายนะอันยิ่งใหญ่ครั้งนี้ การเสาะหาสมาชิกแบบพลิกแผ่นดินจึงเกิดขึ้น
เอเคอร์

เอเคอร์  เป็นหน่วยวัดพื้นที่ที่มีใช้ในระบบต่าง ๆ รวมทั้งระบบอังกฤษและระบบธรรมเนียมสหรัฐอเมริกา หน่วยเอเคอร์ที่ใช้กันทั่วไปมากที่สุดมีสองอย่างได้แก่ "เอเคอร์สากล" (international acre) และในอเมริกาคือ "เอเคอร์รังวัด" (survey acre) หน่วยเอเคอร์มักใช้กับการรังวัดที่ดินเป็นหลัก
หน่วยเอเคอร์มีความสัมพันธ์กับหน่วยตารางไมล์ นั่นคือ 640 เอเคอร์รวมกันเป็น 1 ตารางไมล์
พื้นที่ 1 เอเคอร์มีขนาดเท่ากับ 4,840 ตารางหลา หรือ 43,560 ตารางฟุต หรือประมาณ 4,050 ตารางเมตร (0.405 เฮกตาร์)
หรือ ประมาณ 2.53 ไร่
ชายบอย (เพลงของซีเครต)

ชายบอย  เป็นซิงเกิลอัลบั้มแรกของ Secret มีเพลงฮิตอย่าง Shy Boy ติดอันดับหนึ่งชาร์ตเพลงเกลาหลีได้หลายสัปดาห์และ Shy Boy ทำให้ Secret ได้รับรางวัลอันดับที่ 1 ประจำชาร์ตเพลงเกาหลีเป็นครั้งแรกตั้งแต่เดบิวต์มา
เทศบาลตำบลนาวง

นาวง เป็นเทศบาลตำบลแห่งหนึ่งในอำเภอห้วยยอด จังหวัดตรัง
ประวัติ.
เทศบาลตำบลนาวงเดิมเป็นสุขาภิบาลนาวง ได้รับการเปลี่ยนแปลงฐานะขึ้นเป็นเทศบาลตำบลนาวง ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 24 พฤษภาคม 2542 ซึ่งได้ประกาศในราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542
ภูมิศาสตร์.
เทศบาลตำบลนาวงมีพื้นที่ 12.18 ตารางกิโลเมตร ครอบคลุมพื้นที่บางส่วนของตำบลบางดี ตำบลบางกุ้ง ตำบลนาวง และตำบลวังคีรี มีอาณาเขตติดต่อดังนี้
สภาพพื้นที่ส่วนใหญ่เป็นที่ราบลุ่ม มีลักษณะเป็นห้วยหนองคลองบึง คลองที่สำคัญได้แก่ คลองบางกุ้ง
ลักษณะภูมิอากาศเป็นแบบร้อนชื้น พื้นที่ได้รับอิทธิพลจากลมมรสุมตะวันตกเฉียงใต้ และลมมรสุมตะวันออก ทำให้ฝนตกชุกประมาณเดือนสิงหาคม–ธันวาคม ฤดูร้อนประมาณเดือนกุมภาพันธ์–มิถุนายน อุณหภูมิเฉลี่ยอยู่ที่ประมาณ 25–34 องศาเซลเซียส
โรงเรียนย่านตาขาวรัฐชนูปถัมภ์

โรงเรียนย่านตาขาวรัฐชนูปถัมภ์  เป็นโรงเรียนมัธยมศึกษาขนาดใหญ่ เปิดสอนระดับมัธยมตอนต้นและมัธยมตอนปลาย(ช่วงชั้นที่ 3,4) สังกัดสำนักงานเขตพื้นที่การศึกษาตรัง เขต1 สำนักงานคณะกรรมการการศึกษาขั้นพื้นฐานกระทรวงศึกษาธิการ มีเนื้อที่ 35 ไร่ 2 งาน 58 ตารางวา ปัจจุบันสังกัดสำนักงานเขตพื้นที่การศึกษามัธยมศึกษา เขต 13 (ตรัง-กระบี่) สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน.
โรงเรียนย่านตาขาวรัฐชนูปถัมภ์ สังกัดกองการศึกษา กรมสามัญศึกษา กระทรวงศึกษาธิการ ถือกำเนิดเมื่อวันที่ 3 มีนาคม พ.ศ. 2524 ตามประกาศกระทรวงศึกษาธิการ 
ด้วยกระทรวงศึกษาธิการได้พิจารณาเห็นว่า “โรงเรียนย่านตาขาว” กับ “โรงเรียนรัฐชนูปถัมถ์” อำเภอย่านตาขาว จังหวัดตรัง สังกัดกองการมัธยมศึกษา กระทรวงศึกษาธิการเป็นโรงเรียนที่อยู่ใกล้กัน ประสบปัญหาในเรื่องการรับนักเรียนได้ไม่เต็มตามแผนที่กำหนดไว้ อันเป็นอุปสรรคในการที่จะสนับสนุนด้านงบประมาณต่างๆ
ฉะนั้นอาศัยอำนาจตามความในข้อ 23 แห่งประกาศคณะปฏิวัติฉบับที่ 216 ลงวันที่ 29 กันยายน พ.ศ. 2515 กระทรวงศึกษาธิการจึงประกาศให้รวม โรงเรียนย่านตาขาว กับ โรงเรียนรัฐชนูปถัมภ์ เข้าด้วยกัน โดยใช้ชื่อใหม่ว่า “โรงเรียนย่านตาขาวรัฐชนูปถัมภ์” สังกัดกองการมัธยมศึกษา กรมสามัญศึกษา ทั้งนี้ ตั้งแต่ปีการศึกษา 2524 เป็นต้นมา ประกาศ ณ วันที่ 3 มีนาคม พ.ศ. 2524 โดย นายสิปนนท์ เกตุทัต รัฐมนตรีการกระทรวงศึกษาในสมัยนั้น
สำหรับ “โรงเรียนย่านตาขาว” นั้น เดิมเป็นโรงเรียนมัธยมศึกษา สังกัดกรมสามัญศึกษา เปิดเมื่อ พ.ศ. 2497 รับนักเรียนชั้น ม.1-ม.3 ในปี พ.ศ. 2504 ได้เลิกรับนักเรียนชั้น ม.1 แต่รับนักเรียนชั้น ป.5 แทน และปี พ.ศ. 2520 ได้มีประกาศกระทรวงศึกษาธิการยุบเลิกโรงเรียนประถมศึกษา สังกัดกรมสามัญศึกษา ที่ตั้งอยู่นอกเขตสุขาภิบาล ให้เป็นมัธยมศึกษา ตั้งแต่วันที่ 1 เมษายน พ.ศ. 2520 โดยรับนักเรียนชั้น ม.ศ. 1 แทน
ส่วน “โรงเรียนรัฐชนูปถัมภ์” เดิมเป็นโรงเรียนเอกชน ชื่อ “โรงเรียนเบญจพัฒนา” ของนายอรุณ สุนทรนนท์ กรมสามัญศึกษาได้ซื้อที่ดินและอาคารเรียนเป็นเงิน 2,119,000 บาท (สองล้านหนึ่งแสนหนึ่งหมื่นเก้าพันบาทถ้วน) มาประกาศเป็นโรงเรียนใหม่ เมื่อวันที่ 21 มีนาคม พ.ศ. 2516 ชื่อว่า “โรงเรียนย่านตาขาววิทยา” และเปลี่ยนชื่อเป็น “โรงเรียนรัฐชนูปถัมภ์” เมื่อวันที่ 29 พฤษภาคม พ.ศ. 2517
จากการประกาศรวมโรงเรียนดังกล่าว ทำให้โรงเรียนจัดการศึกษาออกเป็น 2 เขต คือ เขต1 คือบริเวณโรงเรียนรัฐชนูปถัมภ์เดิม มีเนื้อที่ 35 ไร่ 2 งาน 58 ตารางวา เป็นที่เรียนชั้น ม.2 ถึง ม.6 และเขต2 คือโรงเรียนย่านตาขาวเดิม มีพื้นที่ 16 ไร่ เป็นที่เรียนชั้น ม.1 มาตั้งแต่ปีการศึกษา 2524 และเมื่อเขต 1 มีความพร้อมด้านอาคารสถานที่มากขึ้น จึงย้ายชั้น ม. 1 มาเรียนที่เขต 1 ทั้งหมด เมื่อวันที่ 20 มกราคม พ.ศ. 2536 และในปีนี้ได้เปิดโรงเรียนสาขาสำหรับชั้น ม.ต้น ที่ตำบลทุ่งค่าย อำเภอย่านตาขาว 1 สาขา ถึงปี พ.ศ. 2540 โรงเรียนสาขาได้ตั้งเป็นเป็นโรงเรียนตรังรังสฤษฏ์ ส่วนพื้นที่เขต 2 มอบให้สุขาภิบาลดูแลตั้งแต่ปี พ.ศ. 2538 เมื่อสุขาภิบาลได้ยกฐานะเป็นเทศบาลตำบลย่านตาขาว จึงขอใช้พื้นที่นี้เป็นที่ตั้งสำนักงานเทศบาล จำนวน 12 ไร่ และเหลือ 4 ไร่ ใช้เป็นพื้นที่บ้านพักครู
สีน้ำเงิน กับ สีชมพู
เป็นรูปอักษร ย่อ ย.ป. ล้อมรอบด้วยก้านและดอกบัว มีชื่อเต็มของโรงเรียนอยู่ด้านล่าง มีสีประกอบดังนี้
ทำเนียบผู้บริหารโรงเรียนย่านตาขาวรัฐชนูปถัมภ์ ตั้งแต่อดีตถึงปัจจุบัน
วิทยาลัยกองทัพอากาศ (ประเทศบราซิล)

วิทยาลัยกองทัพอากาศ (อักษรย่อ: AFA) เป็นสถานศึกษาของกองทัพอากาศบราซิล ที่จัดการฝึกอบรบปฏิบัติการเบื้องต้นให้แก่คณะกรรมการเจ้าหน้าที่หลักแห่งกองบัญชาการกองทัพอากาศบราซิล ตั้งอยู่ทางทิศตะวันออกของปิรัสซูนุนกา ในรัฐเซาเปาโล และเป็นฐานทัพอากาศที่ใหญ่ที่สุดของประเทศ ตลอดจนเป็นวิทยาลัยกองทัพอากาศที่ใหญ่ที่สุดในละตินอเมริกา ผู้สำเร็จสามหลักสูตรการระดมเจ้าหน้าที่ (CFOs) ที่มีอยู่ทั้งหมดของวิทยาลัยกองทัพอากาศจะได้รับวุฒินายทหารจากกระทรวงศึกษาธิการของบราซิล
สถาบันการศึกษาตอบสนองภารกิจด้านการฝึกฝนเจ้าหน้าที่สำหรับคณะนักบินกองทัพอากาศ, คณะพลาธิการกองทัพอากาศ และคณะทหารราบกองทัพอากาศ การพัฒนาคุณสมบัตินักเรียนนายเรืออากาศในแต่ละคนด้านการต่อสู้แบบทหาร, สติปัญญาและความเชี่ยวชาญเฉพาะด้าน นอกจากนี้ ยังมีด้านจริยธรรม, คุณธรรม, การคำนึงถึงพลเมืองและสังคม, การพิชิตเป้าหมาย และที่ส่วนท้ายของกระบวนการนี้ ตำแหน่งหนึ่งจะกลายเป็นผู้นำกองทัพอากาศสมัยใหม่ วิทยาลัยกองทัพอากาศ พร้อมด้วย "วิทยาลัยทหารแห่งอากูเอส เนกราส" (อาคาเดเมียมิลิตาร์ ดาสอากูเอส เนกราส) และ "วิทยาลัยกองทัพเรือ" (เอสโกลา นาวาล) ต่างเป็นหนึ่งในสถาบันทางทหารของประเทศบราซิล
วิทยาลัยกองทัพอากาศเป็นฐานที่พักแรกของการเรียนการสอนฝูงบินทางอากาศที่หนึ่งและการเรียนการสอนฝูงบินทางอากาศที่สอง ตลอดจนเป็นฐานที่ตั้งของฝูงบินควันซึ่งเป็นที่รู้จักในระดับสากล ในการเรียนการสอนวิชาการบินหัวเรื่อง "อาคาเดเมีย" เป็นหนึ่งในหลักสูตรฝึกอบรมการบินทหารที่มีคนเลือกมากที่สุดของโลก นักเรียนนายเรืออากาศจะเริ่มเรียนการบินในปีที่สอง และจากประสบการณ์ที่น้อยกว่า 15 ชั่วโมงของนักเรียนนายเรืออากาศ จะต้องสามารถออกบินเดี่ยวได้
เหรียญราชินี

เหรียญราชินี  มีอักษรย่อว่า ส.ผ. จัดเป็นเหรียญที่ระลึกสร้างขึ้นในปี พ.ศ. 2440 ปัจจุบันจัดเป็นเหรียญที่พ้นสมัยพระราชทาน
ประวัติ.
เหรียญราชินี เป็นเหรียญที่สมเด็จพระนางเจ้าเสาวภาผ่องศรี (สมเด็จพระศรีพัชรินทราบรมราชินีนาถ พระบรมราชชนนีพันปีหลวง) ทรงพระกรุณาโปรดเกล้าฯ ให้สร้างขึ้นโดยได้รับพระราชทานพระบรมราชานุญาตจาก พระบาทสมเด็จพระจุลจอมเกล้าเจ้าอยู่หัว โดยขณะนั้นทรงเป็นผู้สำเร็จราชการต่างพระองค์ ระหว่างที่พระบาทสมเด็จพระจุลจอมเกล้าเจ้าอยู่หัวเสด็จประพาสยุโรปครั้งที่ 1 ในเดือนเมษายน-ธันวาคม พ.ศ. 2440
ความปรากฏในพระราชดำรัสของสมเด็จพระศรีพัชรินทราฯ ครั้งยังทรงดำรงพระอิสริยยศ เป็นสมเด็จพระนางเจ้าเสาวภาผ่องศรี ทรงสำเร็จราชการแผ่นดินต่างพระองค์ ระหว่างเสด็จประพาสยุโรป เมื่อ พ.ศ. 2440 ตอนหนึ่งว่า
<templatestyles src="แม่แบบ:คำพูด/style.css" />เรามีความขอบใจท่านทั้งหลาย บรรดาที่ได้โดยเสด็จ พระบาทสมเด็จพระเจ้าอยู่หัว ประพาสทวีปยุโรปครั้งนี้ เปนอันมาก ที่ท่านทั้งหลายได้ติดตามเสด็จไปพิทักษ์รักษา แลสนองพระเดชพระคุณ ในพระบาทสมเด็จพระเจ้าอยู่หัว โดยความจงรักภักดีต่อใต้ฝ่าลอองธุลีพระบาท แลได้อุส่าห์รักษาการตามน่าที่เรียบร้อย ตลอดมาจนเสด็จกลับคืนพระนครฉนี้ ก็เหมือนหนึ่งท่านทั้งหลาย ได้ช่วยป้องกันชีวิตรของเราตลอดมา จึงขอบคุณท่านทั้งหลายเปนอันมาก เมื่อเรารฦกถึงคุณของท่านทั้งหลายที่มีแก่เราดังว่ามานี้ จึงได้สร้างเหรียญราชินีขึ้นโดยเฉพาะ แลได้รับพระราชทานพระบรมราชานุญาต ในพระบาทสมเด็จพระเจ้าอยู่หัว ที่จะได้ให้แก่ท่านทั้งหลายในวันนี้ จงรับไว้ประดับกาย เป็นที่รฦกถึงที่เราขอบคุณท่านทั้งหลายในครั้งนี้สืบไปทุกๆ คนเทอญ
ลักษณะและการประดับ.
เหรียญราชินี มีชั้นเดียว เป็นเหรียญเงินรูปกลม
ด้านหน้า มีพระนามาภิไธยย่อ “ส.ผ.” ไขว้
ด้านหลัง มีคำว่า “พระราชทาน” อยู่ขอบเบื้องบน ขอบเบื้องล่างมีคำว่า “ร.ศ.116” ตรงกลางเป็นพื้นเงินเกลี้ยงสำหรับจารึกนามผู้ได้รับพระราชทาน
 แพรแถบ เป็นสีน้ำเงินอ่อน กว้าง 3.2 เซนติเมตร สำหรับประดับที่อกเสื้อเบื้องซ้าย
บุคคลที่ได้รับพระราชทาน.
สมเด็จพระศรีพัชรินทราบรมราชินีนาถ พระบรมราชชนนีพันปีหลวงทรงสร้างเหรียญนี้ขึ้นสำหรับพระราชทานแก่พระบรมวงศานุวงศ์ ข้าราชการ ตลอดจนถึงพลทหาร และ กะลาสีเรือพระที่นั่งที่ตามเสด็จในครั้งนั้น
องค์การบริหารส่วนตำบลบ้านเกาะ (จังหวัดนครศรีธรรมราช)

องค์การบริหารส่วนตำบลบ้านเกาะ องค์การบริหารส่วนตำบลบ้านเกาะ มีที่ทำการตั้งอยู่ เลขที่ 1 หมู่ที่ 6 ตำบลบ้านเกาะ ติดทางหลวงชนบท (ถนนวิริยานุศาสน์ สายนอกท่า-น้ำแคบ) ระยะห่างจากที่ว่าการอำเภอพรหมคีรีประมาณ 7 กิโลเมตร ประชากรส่วนใหญ่ประกอบอาชีพต่าง ๆ ดังนี้อาชีพด้านการเกษตรกรรม การทำสวนผลไม้ ได้แก่ มังคุด ทุเรียน เงาะ เป็นต้น การทำนา การทำสวนยางพารา
ประวัติ.
ตามคำบอกเล่าสืบทอดกันมา ตำบลบ้านเกาะ หมายถึง บริเวณวัดป่ากิ่วในปัจจุบัน ซึ่งพื้นที่ส่วนใหญ่ในบริเวณนั้นเป็นพื้นที่นา เป็นอู่ข้าวอู่น้ำที่อุดมสมบูรณ์แห่งหนึ่งของอำเภอพรหมคีรี ประชาชนประกอบอาชีพเกษตรกรรมเป็นหลัก จึงเป็นที่เรียกขานกันมาว่า “บ้านเกาะ” จึงเป็นที่มาของตำบลบ้านเกาะ ในปัจจุบัน และมีการปกครองท้องถิ่นในรูปแบบของสภาตำบลบ้านเกาะ ต่อมายกฐานะจากสภาตำบลบ้านเกาะ เป็นองค์การบริหารส่วนตำบลบ้านเกาะ ตามประกาศกระทรวงมหาดไทย เมื่อวันที่ 23 กุมภาพันธ์ 2540 ปัจจุบันองค์การบริหารส่วนตำบลบ้านเกาะ เป็นองค์การบริหารส่วนตำบลขนาดเล็ก (ชนาดใหญ่ ขนาดกลาง ขนาดเล็ก)
สภาพทั่วไป.
องค์การบริหารส่วนตำบลบ้านเกาะ มีลักษณะภูมิประเทศเป็นพื้นที่ราบและที่ราบลุ่มบางส่วนมีคลองนอกท่าไหลผ่าน ทำให้เกิดความอุดมสมบูรณ์ทางธรรมชาติ เหมาะแก่การเพาะปลูกและทำสวนผลไม้นานาชนิด ตามสภาพพื้นที่ ดังนี้ หมู่ที่ 3, 4, 5 ซึ่งตั้งอยู่ทางทิศตะวันตก ขององค์การบริหารส่วนตำบล เกษตรกรจะประกอบอาชีพทำสวนผลไม้เป็นส่วนใหญ่ เช่น เงาะ มังคุด ทุเรียน เป็นต้นส่วนหมู่ที่ 6,7 เกษตรกรจะประกอบอาชีพทำสวนผลไม้ ทำนา และปลูกผักหลังฤดูเก็บเกี่ยว และทำไร่นาสวนผสม เลี้ยงสัตว์น้ำในร่องสวน และประชาชนบางส่วนมีอาชีพรับจ้างทั่วไป ฯลฯ เป็นต้น
อาณาเขตติดต่อ.
องค์การบริหารส่วนตำบลบ้านเกาะ ตั้งอยู่ทางทิศตะวันตกของตัวเมืองนครศรีธรรมราช
หมู่บ้าน.
จำนวนหมู่บ้านในเขตองค์การบริหารส่วนตำบลบ้านเกาะ มีทั้งหมด 5 หมู่บ้าน คือ 
วัด.
จำนวนวัดในเขตองค์การบริหารส่วนตำบลบ้านเกาะ มีทั้งหมด 1 วัด คือ
อิลิมิเนชั่น แชมเบอร์ (2012)

อิลิมิเนชั่น แชมเบอร์ (2012) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2012 ซึ่งจะจัดเป็นปีที่ 3 แล้ว สถานที่จัดคือ บราดลี เซ็นเตอร์ ใน มิลวอกี, รัฐวิสคอนซิน สหรัฐ โดยจะจัดในวันที่ 19 กุมภาพันธ์ 2012 ซึ่งจัดหลังจากศึก รอยัลรัมเบิล (2012) ซึ่งจะมีแมทซ์สำคัญใน เพย์-เพอร์-วิว นี้คือ การปล้ำในกรงเหล็ก อิลิมิเนชั่น แชมเบอร์ (16 ฟุต หนัก 10 ตัน) ซึ่งจะมีนักมวยปล้ำ 6 คน อยู่ในนั้น โดยเริ่มจาก 2 คน อีก 4 คนนั้นจะอยู่ในห้องโถงเล็ก เมื่อครบเวลา 5 นาทีก็จะออกมาจากกรงเรื่อย ๆ จนครบ โดยผู้ที่ชนะจะต้องกำจัด 5 คนในกรง โดยการจับกด หรือใช้ท่าซับมิสชั่น ยอมแพ้ ทีละคนจนเหลือเป็นสุดท้าย
สำหรับประเทศไทย ศึกอิลิมิเนชั่น แชมเบอร์ (2012) มีออกอากาศทาง ทรูวิชั่นส์ ช่อง ทรูสปอร์ต ในวันอาทิตย์ที่ 4 มีนาคม 2012 ซึ่งช้ากว่าสหรัฐถึง 2 สัปดาห์
เบื้องหลัง.
ในวันที่ 30 มกราคม 2012 ได้ประกาศแมทช์แรกในเว็บไซต์ WWE.com คือ แมตช์อิลิมิเนชั่น แชมเบอร์ ชิงแชมป์ WWE โดยมี ซีเอ็ม พังก์, ดอล์ฟ ซิกก์เลอร์, คริส เจริโค, เดอะมิซ, อาร์-ทรูธ และโคฟี คิงส์ตัน ต่อมาในรอว์ (30 มกราคม 2012) คริส เจริโค ได้มาก่อกวนการปล้ำของพังก์ ทำให้พังก์ถูกปรับแพ้ฟาล์ว หลังแมตช์เจริโคขึ้นมาใส่ท่า Codebreaker เล่นงานพังก์ ก่อนจะเดินจากไป ในรอว์ (6 กุมภาพันธ์ 2012) ผู้ที่ร่วมปล้ำในแชมเบอร์ทั้ง 6 จะต้องสู้กันแบบซิกแพ็คชาเลนซ์ หรือ 6 คน สุดท้ายเจริโคเป็นฝ่ายชนะ และผู้ที่ชนะแมตช์นี้จะได้ออกมาปล้ำเป็นคนสุดท้าย
ในวันที่ 2 กุมภาพันธ์ 2012 ได้ประกาศแมทช์แรกในเว็บไซต์ WWE.com คือ แมตช์อิลิมิเนชั่น แชมเบอร์ ชิงแชมป์โลกเฮฟวี่เวท โดยมี แดเนียล ไบรอัน, เวด บาร์เร็ตต์, โคดี โรดส์, บิ๊กโชว์, เดอะเกรทคาลี และซานติโน มาเรลลา ในตอนแรกจะให้มาร์ก เฮนรีปล้ำแชมเบอร์ แต่ไม่ได้ปล้ำ เนื่องจากโดนแบนโดยผู้จัดการทั่วไปสแมคดาวน์ ทีโอดอร์ ลอง ในรอว์ (13 กุมภาพันธ์ 2012) บิ๊กโชว์ต้องเจอกับแรนดี ออร์ตัน เนื่องจากในสแมคดาวน์ (10 กุมภาพันธ์ 2012) บิ๊กโชว์ได้ออกมายุ่งแมทช์ของออร์ตันกับไบรอัน ทำให้ออร์ตันแพ้ฟาล์ว ผลสุดท้ายออร์ตันโดนไบรอันเอาเข็มขัดแชมป์โลกตีใส่กะโหลก ทำให้ออร์ตันบาดเจ็บ จึงถูกออกจากการปล้ำแชมเบอร์ ในสแมคดาวน์ ผู้จัดการทั่วไป ทีโอดอร์ ลอง ได้จัดแบทเทิลรอยัลหาผู้ท้าชิงแชมป์โลกเฮฟวี่เวทในแชมเบอร์แทนออร์ตัน สุดท้ายซานติโนเป็นฝ่ายชนะ
ฝีของตับ

ฝีของตับคือภาวะซึ่งมีฝีอยู่ในตับ สาเหตุส่วนใหญ่มาจากมีการติดเชื้อในช่องท้องเช่นไส้ติ่งอักเสบหรือกระเปาะลำไส้อักเสบแล้วมีการติดเชื้อผ่านกระแสเลือดเข้าไปยังตับผ่านหลอดเลือดดำพอร์ทัล อัตราตายเมื่อมีการรักษาอยู่ที่ 10-30%
ชนิด.
ฝีของตับแบ่งออกเป็นสามชนิดหลักๆ ตามสาเหตุของโรค
วัดกลาง (จังหวัดกาฬสินธุ์)

วัดกลาง เป็นพระอารามหลวงชั้นตรีชนิดสามัญ ตั้งอยู่เลขที่ 47 ถนนกาฬสินธุ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ สร้างขึ้นเมื่อปี พ.ศ. 2387 ได้รับพระราชทานวิสุงคามสีมา เมื่อวันที่ 4 สิงหาคม พ.ศ. 2480 และได้รับการสถาปนาขึ้นเป็นพระอารามหลวงชั้นตรี ชนิดสามัญเมื่อ วันที่ 31 พฤษภาคม พ.ศ. 2521 เป็นวัดสังกัดคณะสงฆ์มหานิกาย ตั้งอยู่บนพื้นที่ 7 ไร่ 2 งาน 55 ตารางวา เป็นวัดที่มีเฉพาะพื้นที่ตั้งวัดเท่านั้น ไม่มีธรณีสงฆ์ หรือ กัลปนา โดยประดิษฐานพระพุทธสัมฤทธิ์นิรโรคันตราย หรือหลวงพ่อองค์ดำ
ประวัติ.
ตามทะเบียนวัดของคณะกรรมการสงฆ์อำเภอเมืองกาฬสินธุ์ จังหวัดกาฬสินธุ์ บันทึกไว้ว่า วัดกลางสร้างเมื่อ พ.ศ. 2389 แต่ไม่ปรากฏหลักฐานเกี่ยวกับผู้สร้างและเจ้าอาวาสรูปแรก วัดกลางมีความเจริญรุ่งเรืองบ้าง ตกต่ำบ้างผลัดเปลี่ยนกันตามยุคตามสมัย ครั้งถึงในสมัย พระครูกาฬสินธวาจารย์ทิสังฆปาโมกข์ (อ้ม) และพระครูกาฬสินธวาจารย์ (ติ่ง) เป็นเจ้าอาวาส ก็เจริญก้าวหน้ามาโดยลำดับ จนถึงสมัยพระธรรมวงศาจารย์ (สุข สุขโณ) เจ้าอาวาสรูปก่อน ได้จัดการพัฒนาวัดทั้งด้านวัตถุ การศึกษา และการปฏิบัติธรรมรุดหน้ามาโดยตลอด มีเสนาสนะสิ่งปลูกสร้างถาวรมาตรฐานและถูกต้องตามแบบศิลปะของไทย ที่สวยงามมาก ภายในวัดสะอาดร่มรื่น เหมาะแก่การปฏิบัติศาสนกิจ เป็นวัดตัวอย่างของบรรดาวัดทั้งหลายที่มีในเขตจังหวัดกาฬสินธุ์ มีการศึกษาทั้งคดีโลกและคดีธรรมเหมาะสมกับสมัยนิยม ได้รับการยกย่องจากประชาชนตลอดมาตั้งแต่อดีตจนถึงสมัยพระเทพปัญญาเมธี